نرخی نەوتی فرۆشراوی ھەرێم ئاشكرا دەكرێت\nنەتەوە | 21:07:22 2017-12-07 | (1,120) جار خوێندراوەتەوە\nبەوتەی پەرلەمانتارێك وەزارەتی سامانە سروشتییەكان لەسەر فەرمانی وەزیر، نەوتی خاو بە نرخێك كەمتر لە بازاڕ بە كۆمپانیایەك دەفرۆشێت، هاوكات بە بەڵگە نرخ و بڕەكەشی ئاشكرا دەكرێت.\nعەلی حەمەساڵح، ئەندامی پەرلەمانی كوردستان، لەپەیجی تایبەتی خۆی لەتۆڕی كۆمەڵایەتی فەیسبوك، وێنەی نوسراوێكی وەزارەتی سامانە سروشتییەكانی بەواژۆی ئاشتی هەورامی بڵاوكردەوەو نوسیویەتی:" نەوتی خاوی كێڵگەی شێخان بۆ ماوەیەكی دیاری نەكراو بۆ كۆمپانیایەكە بە نرخی (Brent-18$) دۆلار لەبری قەرزی كاش".\nبەپێی نوسراوەكەش، لەسەر فەرمانی وەزیری سامانە سروشتییەكان، بڕیاردراوە بەفرۆشتنی 13 هەزار بەرمیل نەوتی ڕۆژانە وەك بەرزترین ئاست لەنەوتی خاوی كێڵگەی شێخان سەر بەكۆمپانیای (GULF KEYSTONE) كە لەئێستادا لەتوانادا نییە هەناردەی دەرەوە بكرێت، بەكۆمپانیای (عیراق ئۆیل) لەجیاتی قەرزی كاش، بەنرخی (Brent-18$) بۆ ماوەیەكی دیارینەكراو.\nئەو پەرلەمانتارە ئەوەشی خستۆتەڕوو، ئەم پارەیە چەند بوو؟ كەی وەرگیرا؟ چی لێهاتووەو دەشڵێت: "زۆر هاوارمانكرد ئەمانە نەوتی ساڵانی ئایندەشیان فرۆشتووەو كەس نازانێت پارەكەی لە كوێیە، بۆیە دڵنیابن مانەوەی ئەمانە لە حوكمدا، كوردستان وێرانتر دەكات".\nنرخی به‌نزین زیاتر هه‌رزان ده‌بێت


هاوڕەگەزبازی، سیمبولی ئازادی لای ئەمەریکا | ته‌كنه‌لۆژیای زانیاری\nلە ئێستادا هاوڕەگەزبازان دەنگیان دلێرە و دەیان ڕێکخراو و لایەن بەرگریان لێدەکەن. تەنانەت لەسەر ئاستی زانستیش دەستبردن بۆ بابەتی هاوڕەگەزخوازان ئاسان نییە، نەتەوە یەکگرتووەکان بە ئاشکرا داوایکردووە کە مافەکانیان جێبەجێبکرێت لە هەموو وڵاتانی ئەندامی ڕێکخراوەکە. لە یەکێک لە ڕاپۆرتەکانی ڕێکخراوی نەتەوە یەکگرتووەکان، کە لە ساڵی ۲۰۱۷ بڵاوکراوەتەوە؛ ئاماژە بەوە دەدەن کە "پێویستە جیاوازی نەکرێت لەسەر بنەڕەتی مەیلی ڕەگەزی و پێناسی ڕەگەزی". (مەبەستیان هاوڕەگەزبازەکانە)، دواتر لە دەنگاندندا (۲۳ دەنگ) لایەنگر و، (۱٨ دەنگ) نەرێنی هەبوون، ٦ دەوڵەتیش دەنگیان نەداوە. ئەوەی گرنگە؛ وتەی مۆنتاریۆنـە. دوای ئەوەی بابەتەکەی بەرزکردۆتەوە لە ساڵی ۲۰۱٦ و لە بەردەم ئەنجومەنی مافەکانی مرۆڤ لە جنێڤ خوێندیەوە، دوای دەنگدانەکە دەڵێت: "ڕێز لە هەر دەوڵەتێک دەگرین دەنگ بە هەر جۆرێک دەدات، بەڵام ئەو لێرەیە بۆ جەختکردنەوە لەسەر گرنگی کارکردن دژی توندوتیژی و جیاوازیکردن، لەسەر بنەمای یاسای نێودەوڵەتی." سەرچاوە:\nلێرەدا دەبینین؛ مۆنتاریۆن بابەتەکە گرێ دەدات بە ماف و ڕووبەڕوو بوونەوەی توندوتیژی و جیاوازی ڕەگەزی، بەو واتایەی «هەرکەس جێگا بۆ هاوڕەگەزبازان نەکاتەوە؛ ئەوا بەژدارە لە توندوتیژی و جیاوازی ڕەگەزی».\nلێرەوە دێینەوە بۆ کوردستان و لەو کاردانەوانەی لەو هەڵمەتەی لە سلێمانی ئەنجامدرا کەوتنەوە، هەڵوێستی کونسوڵی ئەمەریکا بوو لە کوردستان، کە ڕایگەیاند؛ بە نیگەرانییەوە چاودێری دەستگیرکردنی دۆخی هاوڕەگەزبازەکانی کوردستان دەکەین. ئەمەریکا لێرەوە دەیەوێت هەژموونی خۆی لە ڕووی کولتووریشەوە بسەپێنێت و بڵێت: ئەبێت لە یاساکانتاندا جێگا بۆ ئەو گروپەش بکەنەوە. ئەمەش سەپاندنی کولتوور و یاسای خۆیانە و حسابنەکردنە بۆ کولتوور و ئایینی کورد و، پێدانی پەیامێکە کە ئەوەی دژی کولتووری ئەمەریکا و دونیابینییەکانی بێت؛ ئەوە پێچەوانەی مافی مرۆڤ و ئازادییەکانی جوڵاوەتەوە. بۆیە دەبێت خەڵکی هۆشیاربێت و نەچێتە ژێرباری ئاسایکردنەوەی هاوڕەگەزبازی، نە لەڕووی یاسایی و نە لەڕووی کۆمەڵایەتی، وە وەک نەخۆشی و لادان و حاڵەتێکی شاز سەیریان بکرێت.\nجگە لەوەش دەبێتە پرسیار کە بۆچی کونسوڵی ئەمەریکا لە کەیسەکانی تیرۆر و کێشەکانی تری وەک: بڕینی موچە و پاشەکەوت، هەڵنەستا بە چاودێریکردنی دۆخەکە و دەربڕینی هەڵوێست لەسەریان؟\nلە کۆتاییدا، دەبێت بزانین ئەمەریکا و ڕۆژئاوا و نەتەوە یەکگرتووەکان بە گشتی، کار لەسەر تواندنەوە و سڕینەوەی ئایین و کولتووری وڵاتانی تر دەکەن و، دیموکراسییەتەکەیان بۆ وڵاتانی دی؛ لە ئازادی سێکسی و گروپە شازەکاندا خۆی ئەبینێتەوە و، دەیانەوێت هەموو دونیا وەک خۆیان لێبکەن. هەر بۆیە هەر داواکاری و لێدوانێکی ئەو لایەنانە بەتایبەت نەتەوە یەکگرتووەکان لەو بارەیەوە، دەبێت بەچاوی گومانەوە تەماشابکرێت، چونکە لەژێر هەژموونی سیاسیدا زۆرێک لە بڕیارەکانیان دەدەن.\nئەمەریکا, تەکنەلۆژیای زانیاری, هاوڕەگەزبازی


توركیا؛ تائیستا 77 هه‌زار كه‌س به تۆمه‌تى په‌يوه‌ندييان به رێكخراوى گوله‌نەوە ده‌ستگيركران - هيوای کۆرد\nشاندێكی هەرێمی كوردستان سەردانی بەغدا دەكات 10 خوله‌ك ago\nنێچیرڤان بارزانی لەگەڵ جان ئیف لۆدریان دوایین پێشهاتەكانی ناوچەكەیان تاووتوێكرد 20 خوله‌ك ago\nHome هەواڵ جێهان توركیا؛ تائیستا 77 هه‌زار كه‌س به تۆمه‌تى په‌يوه‌ندييان به رێكخراوى گوله‌نەوە ده‌ستگيركران\nتوركیا؛ تائیستا 77 هه‌زار كه‌س به تۆمه‌تى په‌يوه‌ندييان به رێكخراوى گوله‌نەوە ده‌ستگيركران\non: حوزه‌یران 18, 2019 In: جێهان, ڕۆژهەڵاتی ناوەڕاست, هەواڵ\nئاژانسى ئه‌نادۆڵ رای گه‌یاند، به تۆمه‌تى پێوه‌ندى به رێكخراوى گوله‌ن بڕیارى گرتن بۆ 128 سه‌رباز ده‌رچووه، رۆیته‌رزیش ده‌ڵێ ژماره‌ى ئه‌و كه‌سانه‌ى گیراون گه‌یشتووه‌ته 77 هه‌زار كه‌س.\nئه‌مڕۆ سێشه‌مى 18ى حوزه‌یران ئاژانسى ئه‌نادۆڵى توركى بڵاوى كردووه‌ته‌وه، له لایه‌ن وه‌زاره‌تى ناوخۆى توركیاوه فرمانى گرتن بۆ 128 سه‌رباز ده‌رچووه كه هه‌ندێكیان له شارى ئیزمیر و ئه‌وانى تر له هه‌رێمه‌كانى توركیان.\nوه‌ك له هه‌واڵه‌كه ده‌رده‌كه‌وێ هێشته ئه‌و كه‌سانه نه‌گیراون و پۆلیس له‌دوایان ده‌گه‌ڕێ، تۆمه‌ته‌كه‌یش ئه‌وه‌یه پێوه‌ندییان به بزووتنەوەی فه‌تحوڵا گوله‌نه‌وه هه‌یه و له‌و كوده‌تایه به‌شداربوون كه له هاوینى 2016 ئه‌نجام درا.\nله مانگى ته‌مموزى 2016 كوده‌تایه‌ك له توركیا ئه‌نجام درا و دواى چه‌ند سه‌عاتێك شكستى پێهات، به‌ڵام تا ئێسته ده‌سه‌ڵاتدارانى توركیا به تۆمه‌تى به‌شداری له كوده‌تاكه خه‌ڵك ده‌گرن.\nبه‌گوێره‌ى ئه‌و زانیارییانه‌ى ئه‌مڕۆ له‌لایه‌ن ئاژانسى رۆیته‌رزه‌وه بڵاوكراوه‌ته‌وه،77 هه‌زار كه‌س به‌وتۆمه‌ته گیراون و 150 هه‌زار كه‌سیش له كاره‌كانیان دوورخراونه‌ته‌وه.\nTags: ئیزمیرتوركیارێكخراوى گوله‌نفه‌تحوڵا گوله‌ن\nحوسیەكانی یەمەن فڕۆكەخانەیەكی سعودیەیان بۆردوومانكرد\nمیشێل پلاتینی دەستگیرکرا


فۆڕمی تۆمارکردنی بابەت | ڕوونکردنەوەیەک لە فڕۆکەخانەی نێودەوڵەتی سلێمانییەوە\nسەبارەت بە بڵاو بونەوەی خشتەیەکی گەشتەکانی هێڵی ئاسمانی عیراقی لە هەندێک پەیج و ناوەندی میدیایی بەهەموو لایەکی رادەگەیەنین کە بەپێی بەیانی ژمارە (6)ی ساڵی 2020 کە لەلایەن لیژنەی باڵای ڕووبەڕووبوونەوەی ڤایرۆسی کۆرۆنا لە حکومەتی هەرێمی کوردستان کە تایبەتە بە رێگری کردن لە بڵاوبوونەوەی ڤایروسی(کۆرۆنا) و لە پێناو پاراستنی ئاسایشی تەندروستی هەرێمی کوردستان دەرچووە. لە 20-2-2020، سەرجەم گەشتە ئاسمانی یەکان لە نێوان هەردوو فرۆکەخانەی نێودەوڵەتی #سلێمانی# و #هەولێر# بۆ ووڵاتی کۆماری ئیسلامی ئێران تا ماوەیەکی دیاری نەکراو ڕاگیراوە وە فرۆکەخانەمان پابەندە بە جێبەجێکردنی تەواوی فەرمان و ڕێنماییەکانی لیژنەی باڵای ڕووبەڕووبوونەوەی ڤایرۆسی کۆرۆنا لە حکومەتی هەرێمی کوردستان، وە دڵنیایی دەدەینە هەموولایەک له و ڕۆژەی ئه و بڕیارە دەرچووە هیچ گەشتێک بۆ تهران و بە پێچەوانەشەوە ئەنجام نەدراوە ئه و خشتەیەش کە بڵاو کراوەتەوە مۆڵەتپێدانی دەسەڵاتی فڕۆکەوانی شارستانی عیراقی یە بە هێڵی ئاسمانی عێراقی بە پەسەندکردنی خشتەی گەشتەکانیان بۆ ماوەی (6) مانگ ئەمەش کەمتەرخەمی ئەوانە گۆڕانکاریان لە خشتەکانیان نەکردووە. بۆ ئه و مەبەستە بەهەموولایەکی ڕادەگەیەنین هەر زانیارییەک لە فرۆکەخانەی نێودەوڵەتی سلێمانی یان وەزارەتی گواستنەوە و گەیاندنی حکومەتی هەرێمی کوردستانەوە دەرنەچێت جێگەی باوەڕ نییە. بەشی پەیوەندییەگشتیەکان و ڕاگەیاندنی فڕۆکەخانەی نێودەوڵەتی سلێمانی #14-03-2020#


شتیگن ترسی دووبارەبوونەوەی شەوەکەی رۆمای هەیە\nلەلایەن ئەحمەد سەنگاوی 15/4/2019\nپوختەی کۆنگرە رۆژنامەڤانییەکەی تێرشتیگن گۆڵچی یانەی بارسێلۆنا دەربارەی یاری قۆناخی گەڕانەوەی یانەکەی لە چامپیۆنزلیگ بەرامبەر مانچێستەر یونایتد لە یاریگەی کامپ نوو\nمارک ئەندرییە تێرشتیگن "گەورەترین ئامانجی ئێمە لە یارییەرکەی سبەی، پاکڕاگرتنی گۆڵەکەمانە، خاوەنی ژمارەیەک یاریزانی نایابین لە هێڵی هێرشبردن، ئەوان هەمیشە هەوڵ دەدەن بۆ گۆڵکردن. پێویستە بەباشی بەرگریی بکەین، دەبێ هێزی کەسایەتی خۆمان لە یاریگە پیشان بدەین، هەروەها پێویستە بەسەر یاریزانەکانی مانچێستەر زاڵبین".\nتێرشتیگن"دیخیا یەکێکە لە باشترین گۆڵچییەکانی جیهان و ئەم وەرزە ئاستێکی نایاب پێشکەش دەکات. پێویستە دان بەوەدا بنێم، ئەو شەوە بۆ هەردوولامان سەخت دەبێت، هەم بۆ من و هەم بۆ دیخیاش یارییەکی سەخت دەبێت، چونکە هەردووکمان هەوڵ بۆ یەک ئامانج دەدەین، ئەوەش خاوێنڕاگرتنی گۆڵەکەمانە".\nتێرشتیگن "دۆخی ئێمە لەوان باشترە لە رووی ئەنجامەوە، بەڵام نابێ بیر لەوە بکەینەوە بەرگری لە ئەنجامی یاریی چوون بکەین، بەڵکو پێویستە بەو ئامانجە بچینە نێو یاریگە، تا گۆڵی دەستپێکی یارییەکە تۆمار بکەین، ئەوە شێوازی یاریکردنی ئێمەیە، کە هەمیشە کار لەسەر دەستپێشخەریی دەکەین، ئەوە تێگەیشتنی ئێمەیە لە یاری تۆپی پێ".\nتێرشتیگن "زۆر گرنگە کە هەمیشە لە بەرزترین ئاستدا کێبڕێ بکەیت، یونایتد خاوەنی ژمارەیەک یاریزانی خێرا و نایابە، پێویستە بەباشی چاودێری جوڵەیان بکەین، چونکە ئەوان دەزانن چۆن بە هێمنی گورز لە بەرامبەر بووەشێنن. ئەوان هەوڵ دەدەدن کارەکە لە ئێمە سەخت بکەن. ئێمەش دەمانەوێت بەسەر تۆپدا زاڵبین و بە شێوەیەکی باش بەرگریی بکەین، وەک چۆن لە یاریگەی ئۆڵدترافۆرد بەباشی بەرگریمان کرد".\nتێرشتیگن " لەقۆڵکردنی هێمای کاپتی لە یاری رابردوو بۆ من شانازییەکی گەورەبوو. سەرجەم یاریزانەکان بۆ ئەو یارییە چارەنووسازە ئامادەن بۆ ئەوەی چی لە توانایاندایە پێشکەشی بکەن و ئامانجەکەشمان ئەوەیە سەرکەوتن تۆمار بکەین و بۆ قۆناخی چوارگۆشەی زێڕین بپەڕینەوە".\nتێرشتیگن "شەوی کردنەدەرەوەمان لە رۆما، شەوێکی ناخۆش و ئازاربەخش بوو، پێویستە ئەوەی ئەو رۆژە روویدا پەندی لێوەربگرین و سبەینێ زۆر بەباشی بیر لە چۆنییەتی مامەڵە لەگەڵ کەشی یارییەکە بکەین و هاندەرانیش لەپشتمان بن بۆ پشتیوانیکردن و هاندانی یاریزانانی تیپەکەمان".\nتێرشتیگن "جیرارد پیکێ یەکێکە لە باشترین بەرگریکارەکان، ئەو کلیلی سەرکەوتنەکانی ئێمەیە. ئامانجی ئێمە هەمیشە کێبڕکێکردن بووە لەسەر بەدەستهێنانی سەرجەم نازناوەکان. هەستێکی خۆشم هەیە، پێشبینی دەکەم سبەی ئەنجامێکی ئەرێنی دەستەبەر دەکەین. زۆربەی ئەو یاریزانانەی سبەی لە پێکهاتەی سەرەکی بەشداریی دەکەن ئەو یاریزانانەن کە هەفتەی پێشوو پشوویان وەرگرتووە بەرامبەر هوێسکا لە لالیگای ئیسپانیا، وەک یاریزانی سەرەکیی بەشدارییان نەکردووە. ناشزانم رەنگە گۆڕانکاریش لە پێکهاتەکەمان رووبدات".\n1180 ژمارەی بینین


ئاماری شەڕی عەفرین و ئۆپەراسیۆنی گەردەلولی جزیرە\nئاماری شەڕی عەفرین و ئۆپەراسیۆنی گەردەلولی جزیرە\nئێوارەی دوێنێ یەك شەممە، ناوەندی ڕاگەیاند و چەپەمەنیی هێزەکانی سوریای دیموکرات-قەسەدە، بە ڕاگەیەدنراوێک لەسەر ماڵپەڕی فەرمیی قەسەدە، ئاماری شەڕ و هێرشەکانی سوپای تورک و چەتەکانی بۆ سەر عەفرین و ئۆپەراسیۆنی گەردەلولی جزیرەی بڵاوکردەوە.\nلە سەرەتای دەستپێکردنی هێرشەکانەوە، ٥٤٢ شەڕ و ڕووبەڕووبوونەوە لەنێوان هێزەکانی ئێمە و سوپای تورک و چەتەکانیدا ڕوویداوە، لەئەنجامدا هەزار و ٢١٩ سەرباز و چەتەی سوپای تورک کوژراون، ئەم ژمارەیەش لەلاین هیزەکانمانەوە پشتسڕاتکراوەتەوە، هاوکات ئەنجامی ١٣٤ شەڕ-یش نەزانراوە.\nلە سەرەتای هێرشەکانەوە، هێزەکانمان ٢ فڕۆکەی دوژمنیان خستووەتە خوارەوە، کە یەکێکیان لەجۆری کۆبرا و ئەوی تریش لەجۆری سکۆرسکی بووە، کە ١١ سەباز و فەرماندەی سوپای تورکی تێدابووە، هەروەها ٢ فڕۆکەی سیخوڕییش لەلایەن هێزەنامانەوە خراوەتە خوارەوە، کە یەکێکیان ئەو فڕۆکە سیخوڕییە بووە، کە لە وێنەیەکدا دەردەکەوێت ئەردۆغان واژۆی لەسەر کردووە.\nهێزەکانمان بەدرێژایی شەڕی عەفرین لە یەکەم ڕۆژەوە تا ئیستا، ٦٦ ئۆتۆمبێلی گوللـەنەبڕ-یان تێکشکاندووە، کە تیایاندا تانک و ئۆتۆمبێلی سەربازییش هەبووە، ١٧ ئۆتۆمبێلی گوللـەنەبڕیش بێکاریگەر کراون.\nلە سەرەتای دەستپێکردنی شەڕی عەفرین-ەوە تا ئێستا، ١٧٧ شەڕڤانمان شەهیدبوون و بە مەراسیمی بەشکۆ بەڕێکراون.\nماوەی ٢٠ ڕۆژ شەڕڤانانمان لەگوندی ئەلبەهرا-ی ڕووبەڕووی چەتەکانی داعش بوونەوە، لە ئەنجامدا شەڕڤانانمان گوندەکەیان لە چەتەکان پاککردەوە و هەزار و ٧٧٦ چەتەی داعش-یش لەئەنجامی ڕووبەڕووبوونەوەکانی ئەو ٢٠ ڕۆژەدا لەلایەن هێزەکانمانەوە کوژران.\nلە ئەنجامی ڕووبەڕووبوونەوەکانی ئەو ٢٠ ڕۆژەدا:\n١٦ گوللـەی هاوەن\n١٧ ئۆتۆمبێلی بۆمبڕێژکراو\n٨ چەکی جۆری دۆشکە\n١٤ ئۆتۆمبێلی دۆشکەلەسەر\n٣ بارگەی بۆمبڕێژکردنی ئۆتۆمبێل\n٥ فڕۆکەی سیخوڕیی\n٧ ماتۆڕسکیل-ی گواستنەوەی جبەخانە\n٢ ئۆتۆمبێلی جۆری BMB\n١٢ ئۆتۆمبێلی سەربازیی\n٣ ئۆتۆمبێلی گواستنەوەی جبەخانە\nئۆتۆمبێلێکی جۆری SPG3 کەوتنە دەستی شەڕڤانانمان.


وەزیری بەرگری ئەمەریکا لەگەڵ سەرکردەکانی قەتەڕدا کۆدەبێتەوە\nوەزیری بەرگری ئەمەریکا جەیمس ماتیس بە سەردانێکی ڕانەگەیەنراو گەیشتە قەتەڕ بە مەبەستی کۆبوونەوە لەگەڵ ئەمیر و وەزیری بەرگری قەتەڕدا لە گەورەترین بنکەی سەربازیی ئەمەریکا لە قەتەڕ.\nماتیس گەیشتە بنکەی ئاسمانی ئودێد، چەند ڕۆژێک دوای ئەوەی ئەمیری قەتەڕ شێخ تەمیم بن حەمەد ئەل ثانی لەمیانەی وتارەکەیدا لەبەردەم کۆمەڵەی گشتی نەتەوە یەکگرتووەکان داوای " گفتوگۆیەکی بێ مەرجانە"ی کرد بۆ کۆتایی هێنان بە ناکۆکییەکانی نێوان وڵاتەکەی و چوار وڵاتە عەرەبییەکەی دیکە.\nجێی ئاماژەیە چەند مانگێک لەمەوبەر هەریەک لە وڵاتانی سعودیە و ئیماڕات و بەحرەین و میسڕ پەیوەندییەکانیان لەگەڵ قەتەڕدا بڕی و بە تۆمەتی کۆمەکیکردنی تیرۆریستان تۆمەتبارییان کرد. قەتەڕیش لەلای خۆیەوە هەموو ئەو تۆمەتانە ڕەت دەکاتەوە و هەتاوەکوو ئێستا ناکۆکییەکانی نێوانیان کۆتایی نەهاتووە.\nسەرۆکی ئەمەریکا دانۆڵد ترامپ لە کۆبوونەوەکەی کۆمەڵەی گشتی نەتەوە یەکگرتووەکاندا چاوی بە ئەمیری قەتەڕ کەوتوو و بەڕۆژنامەنووسانی وت " هەستێکی زۆر بەهێز"ی هەیە سەبارەت بەوەی ناکۆکییەکان زۆر بەخێرایی چارەسەر دەکرێن. هەروەها سەرۆک ترامپ ڕۆڵی نێوەندگیری لە ناکۆکییەکاندا پێشکەش کردووە.\nگەورەترین بنکەی سەربازیی ئەمەریکا لە ڕۆژهەڵاتی ناوەڕاست\nبنکەی سەربازیی ئەل ئودەید لە قەتەڕ گەورەترین بنکەی ئاسمانی سەربازیی ئەمەریکایە لە ڕۆژهەڵاتی ناوەڕاستدا و وەکوو دەستەی بەڕێوبەرایەتی ئەرکە سەربازییەکانی فەرماندەی ناوەندی ئەمەریکا خزمەت دەکات و نزیکەی 10,000 سەربازیی ئەمەریکی تێدایە.


بۆ یەکەم جار لیستى کاندیدانى هەڵبژاردنى عێراق، هیچ یەکێک لەو کەسایەتییانەى تێدا نییە کە پێشتر پۆستى سەرۆک وەزیرانیان وەرگرتووە.\nئاژانسى روسیا ئەلیەوم (14ى تەموزى 2021) لە بەدواداچوونێکدا بڵاوى کردەوە، بەگوێرەى لیستى کاندیدانى هەڵبژاردنى داهاتووى عێراق کە لەماوەى ڕابردوودا بڵاوکرایەوە، هیچ یەکێک لەو کەسانەى کە پێشتر پۆستى سەرۆک وەزیرانیان وەرگرتووە کاندید نین لە هەڵبژاردنى داهاتوو، ئەوەش یەکەمجارە لە ساڵى 2003ەوە ڕووبدات.\nئەو کەسایەتیانەى پێشتر پۆستى سەرۆک وەزیرانیان وەرگرتووە بە سەرۆک وەزیرانى ئێستاشەوە بریتین لە هەریەکە لە "ئەیاد عەلاوى، ئیبراهیم جەعفەرى، نورى مالیکى، حەیدەر عەبادى، عادل عەبدولمەهدى و مستەفا کازمى"، بەڵام ئەوەش واتاى ئەوە نییە کە واز لە کارى سیاسى دەهێنن.\nهەندێک لەو کەسانە لە هەڵبژاردندا بەشدارى دەکەن بەڵام ڕاستەوخۆ لەلایەن خۆیانەوە نا، بەڵکو لە ڕێگەى فراکسیۆنەکانیانەوە کە عەلاوى سەرۆکى کوتلەى "بەرەى نیشتمانى مەدەنى"ە و مالکى سەرۆکى "هاوپەیمانى دەوڵەتى یاسا"یە و حەیدەر عەبادى سەرۆکى "ئیئتلافى نەسر"ە.\nهەرچى جەعفەرى و عادل عەبدولمەهدیشە هیچ فراکسیۆنێکیان نییە و وازیان لە چالاکى سیاسى هێناوە، ئیبراهیم جەعفەرى بەهۆى بەردەوامى نەخۆشییەوە و عەبدولمەهدیش دواى ئەوەى بەهۆى خۆپیشاندانەکانەوە لەساڵى 2019 دەستى لە پۆستى سەرۆک وەزیران کێشایەوە دواى ئەوە پەیوەندى بە هیچ حزبێکەوە نەکردووە.\nبەگوێرەى ئاژانسە رووسیەکە، هەرچى سەبارەت بە مستەفا کازمیشە، هەوڵى ئەوەیدا لە ڕێگەى حزبێکەوە بە ناوى "المرحلة" کە لە ماوەى دوایین دروستى کرد بەشدارى هەڵبژاردن بکات، بەڵام لەو هەڵوێستەى پەشیمان بوویەوە و حزبەکەى هەڵوەشاندەوە، ئەوەش بەهۆى بارودۆخى سیاسى.\n2021.07.28 - 11:51


فه‌رهاد محه‌مه‌د: فه‌له‌که‌دین کاکه‌یی هاوسه‌نگیه‌کی گه‌وره‌ی له نێوان سیاسه‌ت و ڕۆشنبیر ڕاگرتبو\nڕۆژی 13/07/13 له هه‌وارگه‌ی پیرمام فه‌له‌که‌دین سابیر کاکه‌یی ناسراو به فه‌له‌که‌دین کاکه‌یی له ته‌مه‌نی 70 ساڵیدا له ناکاو کۆچی دوایی کرد.\nکاکه‌یی ڕۆشنبیرو ڕۆژنامه‌وان و نڤیسکاریکی زۆر به ناو بانگ بوو به درێژای 50 ساڵ خزمه‌تی بواری نووسین و ڕووناكبیری کوردی کردوه و چه‌ندان کتێب و ڕۆمانیشی بڵاو کردۆته‌وه. به‌مردنیشی مۆمێکی دره‌وشاوه‌ی وێژه‌ی کوردی ده‌کوژێته‌وه و قه‌ڵه‌مێکی تێکۆشه‌ر له نووسین ده‌که‌وێت، به‌ڵام میراتی ڕۆشنبیری و که‌لتوری کاکه‌یی زۆر له مه‌رگ گه‌وره‌ترن و هه‌میشه‌ش شایه‌نی باس کردنن.\nسه‌رنووسه‌ری گۆڤاری هه‌فتانه‌ی گوڵان ی چاپی هه‌ولێری هه‌رێمی کوردستانی عێراق فه‌رهاد محمد ده‌ڵێت بڕواناکه‌م که‌س وه‌ك خوالێخۆشبو هه‌ڵکه‌وێت که ئه‌وه‌نده پابه‌ندی بنه‌ماکانی نووسین و کاری ڕۆژنامه‌گه‌ری بێت.\nناوبراو ده‌ڵێت له‌گه‌ڵ ئه‌و هه‌موو پله‌و پایه حیزبی و حکومیه‌ی که هه‌یبوو، به‌ڵام کاکه‌یی له ژیانیدا په‌ڕه‌یه‌کی زمان زبر و هاندانی نه‌نووسیوه ته‌نانه‌ت له سه‌خترین نه‌هامه‌تیـیه‌کانی گه‌لی کورددا.\nوتووێژی فه‌رهاد محه‌مه‌د


حكوومەتی عێراق: "سەرەداوی گرنگمان سەبارەت بە بۆردومانەكەی قەزای رەوزانییە دەستكەوتووە" - پرس میدیا\nHome سڵایدشۆو عێراقی گرنگ هەواڵ حكوومەتی عێراق: "سەرەداوی گرنگمان سەبارەت بە بۆردومانەكەی قەزای رەوزانییە دەستكەوتووە"\nحكوومەتی عێراق: "سەرەداوی گرنگمان سەبارەت بە بۆردومانەكەی قەزای رەوزانییە دەستكەوتووە"\nپرس میدیا 9/29/2020 02:32:00 pm سڵایدشۆو, عێراقی, گرنگ, هەواڵ,\nعوسمان غانمی وەزیری ناوخۆی عێراق رایگەیاند، سەرەداوی گرنگییان سەبارەت بە ئەنجامدەرانی ئەو بۆردومانەی كە دوێنێ دووشەممە كرایە سەر ماڵێك لە قەزای رەزوانییە لە بەغدا دەستكەوتووە.\nعوسمان غانمی لە كۆنگرەیەكی رۆژنامەوانییدا سەبارەت بەو بۆردومانەی كە دوێنێ دووشەممە كرایە سەر ماڵێك لە قەزای رەزوانییە لە بەغدا و لە ئاكامدا، حەوت کەسی خێزانێک بوونە قوربانی دوا.\nوەزیری ناوخۆی عێراق، عوسمانی غانمی ئاماژەی بەوەداوە ئەوەی دوێنێ لە كەوتنەخوارەوەی دوو مووشەك بەسەر ماڵێكدا لە قەزای رەزوانییە روویدا، مایەی شەرمەزارییە و وتی:"سەرەداوی گرنگییان سەبارەت بەو ئەنجامدەرانی ئەو بۆردومانە دەستكەوتووە".\nدوێنێ دووشەممە دوو مووشەكی كاتیوشا لەسەر ماڵێكدا لە قەزای رەزوانییە لە بەغدا كەوتنەخوارەوە و لە ئاكامدا، پێنج هاووڵاتیی سڤیل كە سێیان منداڵ و دوو كەسەكەی دیكە ئافرەت بوون كوژران، هەروەها دوو منداڵی دیكەش برینداربوون.\nBy پرس میدیا at 9/29/2020 02:32:00 pm


ئايا داعش وه جه‌نگ كووتايی وه‌پی ئه‌يه‌ێد؟\nداعش دوير نيه وه جووريگ تر بايده بان شانۆ، گشتمان ئاگاداريم له‌وه‌ك قاعيده وجوود داشت، وه‌لی ئيسه داعش وجوود ديريد و له هه‌مان وه‌خت شايه‌ت وه نه‌مه‌ندن داعشيش گرووپيگ تر په‌يا بدێ، چوينكه سه‌رچه‌وه‌يگ پان و وه‌رفراوان هه‌س ئه‌را ئی گرووپه‌يله، ك هه‌ر وه‌ختيگ بخوازن ئه‌تويه‌نن لايه‌نگر له‌لی په‌يا بكه‌ن.\nهه‌ر وه‌و خاتريشه من ئويشم وه ته‌نيا وه جه‌نگ و چه‌ك و جبه‌خانه‌يل كووتايی يه‌كجاره وه داعش نايه‌يد، به‌ڵكوو بايه‌سه ئاو ئه‌و سه‌رچه‌وه‌يله وشكه‌و بكريه‌يدو دی نه‌تويه‌نن هوير و ئه‌رای چوين له‌و سه‌رچه‌وه‌يله‌و وه‌ربگرن، ك ئه‌ويش وه پله‌ی يه‌كه‌م وه هوشياركردنه‌وه‌ی مه‌ردم ئه‌نجام ئه‌دريه‌يد و بايه‌سه له به‌رنامه‌يل خوه‌ندن سه‌ره‌تاييه‌و ده‌س وه‌پی بكريه‌يد، چوينكه زوورم فريه‌ی وڵاته‌يل ئسلامی په‌روه‌رده‌ی چه‌فتيگ ديرن ئه‌را خوه‌ندكاره‌يل ناو خوه‌ندنگايه‌يل و بڕيگ له مه‌لاو زانايه‌يل ئاينييش جی داخه له مزگفته‌يله‌و رووژانه‌و ساڵ دوانزه مانگ وه ئاره‌زوو خوه‌يان تون وتيژی له‌و ئايينه ئه‌خه‌نه‌ڕوی، ك يه‌يش ئه‌رك گرينگ ده‌سڵات سياسيه ك بايه‌سه له‌ڕی په‌رله‌مانه‌و گشت ئه‌و به‌رنامه‌يل نه‌گونجياگه وه‌ل جه‌هان ديموكراسی له پرۆگرام خوه‌ندن هه‌ڵگرن و باس كوشت و كوشتار و كافر و خه‌بات له‌وه‌ر ئه‌و ئايينه‌يله لاوه‌ن ئه‌را ئه‌وه‌ك نه‌وه‌يگ تازه وه هوير ژيان ديموكراسی و يه‌كتر قه‌بولكردن په‌روه‌رده بكريه‌يد ك له ئاينده فريه وه‌ئاسانی كوومه‌ڵگای مه‌ده‌نی و خه‌بات ئه‌را ديموكراسی و وه‌خشين و هوير وڕای جياواز قه‌بول بكا.\nمامۆستايه‌يل ئاينييش له‌ی قوناغه بايه‌سه پشت بكه‌نه ئه‌و به‌رنامه‌يل كافركردن و قڕكردن مه‌ردم و داگيركردن وڵاته‌يل و رواكانن ئافره‌ته له‌ژير هه‌ر مه‌هانه‌و ده‌سپيچگيگ و له‌جيای ئه‌وه كرده‌وه‌يله باس يه‌كتر قه‌بولكردن و وه‌خشين و ئاشتی بكه‌ن له وتار هه‌فتانه.\nئمجا ئه‌يانه تا له‌سه‌رچه‌وه جوور ميكرۆب و فايرۆس بنبڕ نه‌كريه‌ن، ئه‌وه بيگومان جوور ئه‌و گيانله‌وه‌ره‌يل زه‌ره‌دبه‌خشه هه‌ر دوباره بوونه‌وه‌و خوه‌يان تازه‌وه ئه‌كه‌ن وه هه‌ر جوور و شيوازيگ بويه.\nله كووتاييش ئويشم: دی بايه‌سه ده‌وڵه‌ته‌يليش واز له پشتگيريكردن ئيچنه گرووپه‌يله بارن و ئه‌را دژايه‌تی يه‌كتری و ده‌سكه‌فت سياسی نارنه‌ی كار، چوينكه ئه‌يه چشت گڵاويگه‌و دوياخريش روی له خوه‌يان ئه‌كا.


ته‌نها دوو وشه.. نهێنیی سه‌ركه‌وتنی په‌یوه‌ندیی سێكسییه\n1668 جار بینراوە 23/4/2016 12:46 PM\nزۆرجار ژن و مێرد په‌نا بۆ چاره‌سه‌ری ئاسایی و نائاساییش ده‌به‌ن تا په‌یوه‌ندیی سه‌رجێگاییان سه‌ركه‌وتوو بێت، ئه‌وان هه‌میشه جه‌سته یان جلوبه‌رگ یان هه‌ر هۆكارێكی دیكه به‌كارده‌هێنن بۆ ئه‌وه‌ی په‌یوه‌ندییه‌كه پته‌وتر بێت، به‌ڵام چه‌ند وشه‌یه‌كیش هه‌ن كه هێنده‌ی سیحر كاریگه‌ره.\nئه‌مه یه‌كێكه له‌و وشانه‌ی كه به‌پێی لێكۆڵینه‌وه‌یه‌كی نوێ ده‌ركه‌وتووه به وتنی ئه‌و وشه‌یه 75%ی ئه‌دای ژن و مێرد له‌كاتی سه‌رجێگاییدا باشتر ده‌بێت، ئاماژه‌ی به‌وه‌شداوه كه وتنی وشه‌ی نه‌رم و رۆمانسی، كاریگه‌ریی باشی له‌سه‌ر پته‌وكردنی په‌یوه‌ندیی نێوان ژن و مێرد ده‌بێت به‌تایبه‌ت ئه‌وانه‌ی زیاتر له سێ ساڵ به‌سه‌ر هاوسه‌رگیرییه‌كه‌یاندا تێپه‌ڕیووه.\nباسكردن له په‌یوه‌ندیی سێكسی:\nباسكردن له سێكس له‌گه‌ڵ هاوژیانه‌كه‌ت، نه شه‌رمه و نه شوره‌یی، بگره شتێكی پێویستیشه، بۆیه پێویسته له‌كاتی گونجاودا یان له‌كاتی قسه‌كردن به ته‌له‌فۆن یان له‌كاتی گۆڕینه‌وه‌ی كورته‌نامه، باس له ژوانی داهاتووی سه‌رجێگایی بكرێت، ئه‌مه‌ش وا ده‌كات خۆشه‌ویستیی نێوان ژن و مێرد گڕ بگرێ و گه‌رمتر بێت.\nسێكسی نایاب، چه‌ندین ساڵ به‌رده‌وام ده‌بێت:\nوا ده‌وترێت كه خانمان له یه‌كه‌م شه‌ش مانگی ژیانی هاوسه‌ریی له په‌یوه‌ندیی گه‌رموگوڕ رازی نه‌بن، به‌پێچه‌وانه‌ی پیاوانه‌وه كه وا داده‌نێن ئه‌و شه‌ش مانگه باشترین كاتی ژیانی سه‌رجێگاییانه، هه‌ربۆیه پێویسته ژن و مێرد له رۆتینه‌كانی سه‌رجێگایی دووربكه‌ونه‌وه، وه‌ك سیسه‌م یان گۆڕینی شێوازی تێكه‌ڵكردنی جه‌سته یان به‌وه‌ی هه‌میشه وروژێنه‌ر بیت، یان به‌گوێدا چپاندنی چه‌ند وشه‌یه‌ك به نه‌رمی و هێمنی به گوێی مێرده‌كه‌تدا یان زۆر رێگه‌ی دیكه ده‌بێته مایه‌ی ره‌زامه‌ندیی هه‌ردوولا.\nله وێسته‌گه‌وه وه‌رگێرانه‌كه‌ی


ئای ئۆ ئێس | باسی خزمەتگوزاری iCloud و سوده‌كانی ئای كلاود - Yeane.Org ماڵپەری یانی\nئای ئۆ ئێس | باسی خزمەتگوزاری iCloud و سوده‌كانی ئای كلاود\nسڵاو لەهاوڕێان لەم جارەیا باسی خزمەتگوزاری iCloud ئەكەم بە شێوەیەكی كورت و پوخت\nلەسەرەتایی دروسبونی iCloud تاكوو ئێستاش هەمیشە بەكار هێنەرانی سیتەمەكە كێشەیان هەبوە لەگەڵ ئە خزمەت گوزاریە و هەمیشە دژی بون بەڵام خۆی سودی چیە و زیانی چیە?\nسەرەتا پیتان ئەناسێنم iCloud چییە!\niCloud هەڵدەستێ بە گواستنەوەی زانیاریەكانت بۆ كۆمپانیایی ئەپڵ وەك سیخوڕێك كار ئەكات.\nسودەكانی iCloud كاتێكە كە كەسێك ئامێرەكەی ون بكات ئە توانێ شوێنی ئامێرەكەی بدۆزێتەوە،\nیان لەكاتی تێك چوونی ئامێرەكەت ئەتوانێ تەواوی زانیاریەكانت هەڵبگرێ و لە ئامێرەكەوە بۆ ئامێرێكی تر بیگوازێتەوە،\nوە لە ڕێگەی iCloud ئەتوانی دوو ئامێر یان زیاتر ببەستیتەوە بە یەكتری و كار و زانیاریان بزانی\nلەزۆربەی وڵاتان و میدیا كان iCloud ڕۆڵێكی گرنگی هەیە بە نمونە تێتان بگەیەنم، كاتێك ڕۆژنامە نوسێ بابەتێك ئەبینێ و سەرنجی ڕا ئەكێشێ وە ئەیەوێ ڕاستەوخۆ ئەو بابەتە بۆ چاپخانە بگوازێتەوە ئەتوانێ iCloud ی خۆیی بداتە لایەنی بەرامبەری بە گرتنی وێنەكە یان بابەتەكە ڕاستەوخۆ ئەگوازێتەوە بۆ لایەنی بەرامبەر وەك ئەوەی بە ئامێرەی ئەو گیرابێ\nهەموو بەكار هێنەرێكی AppStore , iCloud ی تایبەتی خۆیی هەیە و بۆ كارا كردنی ئەم خزمەت گوزاریە دەتوانیت بچتە setting < iCloud < emil +pasword بنوسە\nزیانەكانی iCloud بریتە لەو كاتەی كە بریت ئەچێتەوە چی تر دوای بیر چونەوەی iCloud كەت تۆ خاوەنی ئامێرەكەت نیت و هەر دەم و ساتێك بۆت هەیە دوای فۆڕمات ئامێرەكەت كار نەكا یان دوای وەشان نوێ كردنەوە\nلە لایی خۆمان گەر داخڵت كرد ڕاستەوخۆ پاسۆرد بگۆڕە چونكە زانیاریەكانت تەواو بۆ بە كارهێنەرانی ئەپڵ ئایدیەكەت ئەچێ\nئەتوانین سودی لێ ببینن ئێستا داخڵی بكەی دوای ٣ خولەك دایخەیتەوە هەر كات وێنە و زانیاری و سڕایەوە بە داخڵ كردنەوەی ئەگەڕێتەوە


هەنگاوەکانی ڕۆژئاوا… – Standard Kurd\nلەلایەن ستاندار Posted on ته‌مموز 29, 2017 ته‌مموز 30, 2017 5386 جار بینراوە 0 سەرنج\nد. خامۆش عومەر عەبدوڵـڵا\nدوای شۆڕشی گەلانی سوریا لە ساڵی 2011، کوردیش دەرفەتێکی دەگمەنی لە ڕەوتی ڕووداوەکان بۆ هاتە پێشەوە، توانی لەماوەیەکی کەمدا زۆربەی ناوچە کوردیەکانی ڕۆژئاوای کوردستان ئازاد بکات و، حکومەتی دیفاکتۆ دروست بکات و، خۆی ڕێک بخاتەوەو دام و دەزگاکان بونیاد بنێت، ئەو هەنگاوانەی ڕۆژئاوا بۆ تورکیا دڵخۆشکەر نەبوو، بۆیە هەر لەسەرەتاوە بەڕاشکاوانە دژایەتی خۆی بۆ ستاتیۆی ڕۆژئاوا دەربڕی، سەربارەی هەموو هەموو هەڕەشە ناوخۆیی و دەرەکیەکان، ڕەوڕەوەی شەمەندەفەری ڕۆژئاوا سەرکەوتوانە بەبێ وەستان وێستگەکان دەبڕێت.\nلەنوێترین هەنگاویشدا لە کۆبونەوەی (28/7/2017)ی ڕمێلان، ئەنجومەنی دامەزرێنەری فیدرالی باکوری سوریا (یاسای دابەشکردنی ئیداری، و یاسای هەڵبژاردن)ی پەسنکرد و، کاتی هەڵبژاردنی دیاریکرد.\nفیدرالی باکوری سوریا بەپێی یاساکە دابەش دەکرێت بۆ سێ هەرێم:\n1-هەرێمی جەزیرە: ناوچەی قامیشلۆ و حەسەکە لەخۆدەگرێت.\n2-هەرێمی فورات: ناوچەی کۆبانی و ڕەقە لەخۆدەگرێت.\n3-هەرێمی عەفرین: ناوچەی عەفرین و شەهبا لەخۆدەگرێت.\nئەو هەنگاوەی ڕۆژئاوا هیچی کەمتر نیە لە بڕیاری ژمارە (22)ی (4/10/1992)ی پەرلەمانی کوردستان (باشور)، کە جاڕی ڕاگەیاندنی یەکێتی فیدرالی تاک لایەنەی پەسندکرد، ئەمڕۆش مێژوو دەرفەتی ئەوەی بۆ کوردانی ڕۆژئاوا ڕەخساندووە کە هەرێمی باکور ڕابگەیەنن و، قۆناغێکی تر لە قۆناغەکانی بەدەستهێنانی مافە ڕەواکانیان ببڕن.\n“بێگومان مومارەسەکردن و پیادەکردنی ئەو بڕیارانە، ئاوا ئاسان نابێت، بەڵکو بە دڵنیاییەوە لەمپەر و کۆسپ و تەگەرەی دەرەکی و تەنانەت ناوخۆیشی دێتە پێشەوە، بۆیە کوردستانیانی ڕۆژئاوا دەبێت سەرباری هەموو ئەو بارودۆخانەی دێتە پێشیانەوە مکوڕ بن لەسەر هەنگاوەکانی بونیادنانی هەرێمی باکور و دام و دەستگاکانی”\nقۆناغی یەکەمی بەدەستهێنانی سەروەری بە بونیادنانی دامەزراوەکان دەست پێدەکات، ڕەوایەتی ئەو دامەزراوانەش لەڕێگەی سەندوقەکانی دەنگدان دەبێت، بۆیە لە کۆبونەوەکە کۆمسیۆنی هەڵبژاردن ڕاسپێردرا بۆ ئامادەکاری بۆ هەڵبژاردنی کۆمۆنەکان لە (22)ی سپتمبەری و، هەڵبژاردنی ئیدارە خۆجێیەکان (ئەنجومەنی گوند، شارۆچکە، شار، ناوچەکان) لە (3)ی نۆفمبەری 2017، و دیاریکردنی (19)ی یەنایری 2018 بۆ هەڵبژاردنی ئەنجومەنی هەرێم و کۆنگرەی گەلان (پەرلەمان).\nئەو بڕیارانەی کۆبونەوەی ڕمێلان چەند خاڵێکی گەش لەخۆدەگرێت:\n1- گەل سەرچاوەی دەسەڵاتەکانە: هاوڵاتیان لەڕێگەی دەنگدانەوە لە بچوکترین پێکهاتەی ئیداریەوە کە بە گوند دەست پێدەکات و بە کۆنگرەی گەلان (پەرلەمان) کۆتایی پێدێت، نوێنەرەکانیان دیاری دەکەن.\n2- کۆتای نەتەوەو ئاینەکان: دان پیانان بە کەمینە و ئاینە جیاوازەکان بە توخمێکی سەرەکی دادەنرێت بۆ بەدەستهێنانی پاڵپشتی کۆمەڵگەی نێودەوڵەتی، لەو بارەیەوە ڕێژەی (40%)یان بۆ دیاریکراوە، ئەو ڕێژەیە وایان لێدەکات هەست بەوە نەکەن کە پەراوێزخراون و، لەهەمان کاتیشدا وا دەکات بەشدارێکی کارای دەسەڵات بن.\n3- کۆتای ژن: نیوەی کۆمۆن و ئیدارە و پەرلەمان پێکدێنێ، (ئەگەر بەهەڵەدا نەچوبم ئەوەندەی من بەرچاوم کەوتبێت و خوێندبێتمەوە یەکەمجارە نیوەی کورسی لە دەسەڵاتی یاسادانان بۆ ژنان تەرخان بکرێت)، نوێنەرایەتی ژنان لەسەر ئاستی ناوچەککە و تەنانەت لە وڵاتانی پێشکەوتووش ڕێژەیەکی کەمە، بەڵام لە ڕۆژئاوا ژنان سەلماندیان لە بەرخودان و قوربانیدان هیچیان کەمتر نیە لە پیاوان، بۆیە دیاریکردنی نیوەی کورسی پەرلەمان دیاریەک نیە پێیان بەخشرابێت، بەڵکو مافێکی ڕەوای خۆیانە.\nبێگومان مومارەسەکردن و پیادەکردنی ئەو بڕیارانە، ئاوا ئاسان نابێت، بەڵکو بە دڵنیاییەوە لەمپەر و کۆسپ و تەگەرەی دەرەکی و تەنانەت ناوخۆیشی دێتە پێشەوە، بۆیە کوردستانیانی ڕۆژئاوا دەبێت سەرباری هەموو ئەو بارودۆخانەی دێتە پێشیانەوە مکوڕ بن لەسەر هەنگاوەکانی بونیادنانی هەرێمی باکور و دام و دەستگاکانی.\nبڵاوکراوەی پێشوونەهشۆن بۆ ئەردوغان ” ڕۆژانی ئیمپراتۆریەتی عوسمانی گوزەشت”!\nبڵاوکراوەی نوێترد. کامەران مەنتک: ئەو لایەنەی خەڵک بەخیانەتکار تۆمەتبار دەکات سەیری باکگراوەندی مێژوی خۆی بکا دەبێ شەرم بکات\nPosted on ئاب 24, 2020 0 227\nPosted on ئاب 29, 2020 0 879\nکاتێک سلێمانی و هەولێر دەچن بۆ بەغدا !\nPosted on ئه‌یلول 3, 2020 0 244\nبۆچی جێگرانی سەرۆكی هەرێم بەشداری وەفدەكەی توركیا نەبوون\nPosted on ئه‌یلول 8, 2020 0 1615\nPosted on ئه‌یلول 15, 2020 0 577


’’ناکۆکی لەگەڵ نەوشیروان مستەفا’’\nڕێبوار کەریم وەلی، نوسەر و چاودێری سیاسیی دەڵێت، ناکۆکیی بنچینەیی قادری حاجی عەلی لەگەڵ خودی نەوشیروان مستەفا لەو خاڵەوە دروست بوو کە دیتی ئەویش ھەمان ئاراستەی سەلەفەکانی خۆی گرتۆتەبەر.\nڕێبوار کەریم وەلی لە فەیسبوکی خۆی وتارێکی نوسیوە بەناوی "میراتی قادری حاجی عەلی" و ناس کورد خوێندوویەتییەوە دەڵێت، "نەوشیروان مستەفا لە کۆتا رۆژەکانی ژیانیدا، داوای (قادری حاجی عەلی) لێدەکات وەکو وارسی سیاسیی ئەو رابەرایەتیی بزوتنەوەکە بکات. قەبوڵی ناکات."


پەلاماردرانی بنکەی هەڵبژاردەیی بەربژاری پارتی دەسەڵاتداری تورکیا - SAHAR KURDISH (Sorani)\nپەلاماردرانی بنکەی هەڵبژاردەیی بەربژاری پارتی دەسەڵاتداری تورکیا\nFeb 14, 2019 12:21 Asia/Tehran\nمێدیاکانی تورکیا ڕایانگەیاند کە پەلامار کراوەتە سەر بنکەی هەڵبژاردەیی پارتی دەسەڵاتداری ئەم وڵاتە لە شاری ئەدەنە.\nبە پێی ڕاپۆرتی ڕۆژی چوارشەممەی ماڵپەڕی هەواڵیی تی٢٤، کەسانی نەناسراو شەوی رابردوو بە کۆکتێل مۆلۆتۆف و نارنجۆکی دەسکرد هێرشیان کردۆتە سەر بنکەی هەڵبژاردەیی "فیکرەت یەنی" بەربژاری پارتی دەسەڵاتدرای داد و گەشە لە شاری ئەدەنە.\n"فیکرەت یەنی" لە کەسانی سەر بە "ڕەجەب تەیب ئەردوغان"ی سەرۆک کۆماری تورکیا، دوو هەفتە لەومەبەریش لە لایەن کەسێکی نەناسراوەوە بە چەقۆ پەلامار درابوو.\nهەروەها دوێنی لە پارێزگای ئیزمیردا کە یەکێک لە گرینگترین پارێزگاکانی ناوەندی ململانێ و بگرە و بەردەی هەڵبژاردەیی لە نێوان باڵە گرینگ و سەرەکییەکانی دەسەڵاتی سیاسیی تورکیاییە، نووسینگە و هەمماری پارتی دیموکراتیکی گەلانیش ئاوری تێبەردرا.\nهەرچەن زیاتر لە یەک مانگی ماوە بۆ بەڕێوەچوونی هەڵبژاردنی شارەدارییەکانی تورکیا، بەڵام ململانێیەکی چڕ و پڕ لە نێوان پارتەکانی تورکیا لە ئارادایە بۆ بە دەس هێنانی دەنگی زیاتر و لە هەندێ ناوچەیشدا ئەو ململانێیە کێشراوە بە شەڕ و کێشە.\nهەڵبژاردنی ناوخۆیی و شارەدارییەکانی تورکیا بە مەبستی دیاری کردنی شارەدارانی شارەکانی ٨١ پارێزگای ئەم وڵاتە ٣١ی مارسی ٢٠١٩ بەڕێوە دەچێ.\nکۆشکی ئێلیزە: مەکرۆن و ترەمپ سەبارەت بە ئێران یەکبیر و ڕا نین\nبەردەروام بوونی ناڕەزایەتیی جەماوەری لە کەشمیری ژێر دەسەڵاتی هیندستان\nئەحمەد داوود ئۆغلو: نووسینگەی بەرەنگاربوونەوەی تیرۆر کە بکرێتەوە زۆر کەس هەر لە ڕوویان نایەت چاو لە نێوچاوانی یەکتری بکەن\nسەفین دزەیی: پرسە ئەمنییەکان، نەوت و بودجە تەوەرەی سەرەکیی دانوستانی نێوان هەولێر و بەغدایە\nسەردار تەقی زادە: وەڵامی لێبڕاوانەی ئێران بە دوژمنان ؛ بێتوو یەک هەنگاوی بە هەڵە هەڵگرن\nبەبۆنەی ساڵڕۆژی لە دایکبوونیی حەوتەمین ئەستێرەی درەوشانی ئاسمانی ئیمامەت و ویلایەت ئیمام مووساکازم (ع)\nدانیشتنی "گرووپی حەوت" ئەمڕۆ دەس پێ دەکا\nگیرانی دەیان ناڕازی لە شاری دیاربەکری تورکیا\nڕۆحانی: چوونە دەری ئەمریکا لە بەرجام پەیمان شکێنی و ترۆریسمی ئابوورییە\nموسەوی: تاقیکردنەوەی مووشەکیی ئەمریکا ، ڕکابەریی چەکئامێریی لەجیهاندا لێدەکەوێتەوە\nتەقینەوەی ترۆریستیی لە "بابل"ی عێراق، سی و نۆ برینداری لێکەوتەوە\nبریندار بوونی١٢٠فەلەستینی لە ڕێپێوانی "لەببەیک یا ئەقسا" لە کەرتی غەززە


Home›ئابووری›راوێژکارێکی کازمی: گەشەی ئابوری بەرزببێتەوە نرخی دیناریش ئاسایی دەبێتەوە\nراوێژکارى سەرۆکوەزیرانی عێراق بۆ کاروبارى دارایی دەڵێت: ئاسایی بوونەوەی نرخی دینار پەیوەستە بە چەند مەرجێکەوە، لەوانە بەرزبوونەوەی ئاستی گەشەی ئابوری وڵات”.\nمەزهەر محەمەد ساڵح، راوێژکارى سەرۆکوەزیرانی عێراق بۆ کاروبارى دارایی لە لێدوانێکدا رایگەیاندووە: ئاسایبوونەوەی بەهای دینارى عێراقى بەرامبەر بە دۆلار پەیوەستە بە تواناى ئابوریى بۆ گەشەکردن، ئەویش ئەگەر گەشەیەکى گەورە بکات، ئاماژەی بەوەشکرد: “بەپێى خەمڵاندنەکان لەئێستادا گەشەى ئابوریى 2.5%ە، ئەوەش بەپێى گەشەى راستەقینەى دانیشتوانە.”\nراوێژکارەکەى کازمی روونیشیکردەوە: “ئابوری وڵاتەکە پێویستى بە گەشەپێدانێکى دروست و کەمکردنەوەى بێکارى و بەرزبوونەوەى هەلى کار و گەشەسەندنى پرۆژەکانی وەبەرهێنانە، کە ئەوەش دەبێتە هۆى بەدەستهێنانى داهات بۆ قەرەبووکردنەوەى نەوت، به‌رده‌وامبوونى داهاته‌كان و هێزى ئابوورى”.\nلە سەرەتای ئەمساڵەوە بانکی ناوەندی عێراق نرخی 100 دۆلاری لە نزیکەی 127 هەزار دینارەوە بۆ نزیکەی 145 هەزار دینار بەرزکردەوە و ئەوەش کاردانەوەی جیاوازی بە دوای خۆیدا هێنا.


شای ئێڕانی خۆی بە خاوەنی شۆڕشی ئەیلول دائەنا!\nوتار/ 17/09/2021 435 جار بینراوە\nشۆڕشی ئەیلول قسەی زۆری لە سەر کراوە،بۆ نمونە مام جەلال ئەڵێ: بارزانی لە سەرەتاوە ڕازینەبوو دەست بە شۆڕش بکرێ-ئەگەر ئەم قسە ڕاست‌بێ،مەلا مستەفا خاوەنی بیرو ڕایەکی ڕاستبووە-بەڵام بنەماڵەی بارزانی بە سەرۆکایەتی مەسعود بارزانی ئەڵێن: بارزانی هەڵگیرسینەری شۆڕشی ئەیلول بووەو، بەشانازیشەوە باسی گەورەیی شۆڕشی ئەیلول ئەکەن،وەهەروەها شۆڕشی گوڵانیش بە درێژکراوەی شۆڕشی ئەیلول هەژمار دەکەن.هەندەک ئەڵێن: بەناو شۆڕشی ئەیلول سەرەتاکەی ئەگەڕێتەوە بۆ هەڵچونێکی چەکدارانی کۆمەڵێک ئاغای پیشدەر دەستی پێکردووە لە دژی (الإصلاح الزراعی)،کە حکومەتی عبدالکریم القاسم ویستی زەوی دەرەبەگەکان دابەش بکات بەسەر جوتیاران،ئیتر مەلا مستەفاش هەڵوێستی دەرەبەگەکانی قۆزتەوەو،کرد بەجەنگ دژی ڕژێمی قاسم‌و، سۆزی کەسانێکی ڕاکێشا بۆ خۆی،بەناوی کوردایەتی و،دەستیان کرد بەشەڕ لە دژی ڕژێمی ئەو کاتی حکومەتی عێڕاق،هەزاران کەس کوژران،هەزاران سەرلێشێواو کران،دواییش بووە هەڵم.\nپەیوەندی شای ئێران بە شۆڕشی ئەیلول\nمن نامەوێ باسی بزوتنەوەی مەلا مستەفای بکەم لە سەرەتای شێستەکانی سەدەی ڕابردو،بەڵام ئەمەوێ باسی دەست پێکردنەوەی شەڕ بکەم لە دوای تەوابونی ئاگربەستی شەڕ لە نیوان مەلا مستەفاو، حکومەتی عێڕاق لە ساڵی ١٩٧٤.هەڵبەت پێش دەست پێکردنی دانوساندن لە نیوان بارزانی‌و،حکومەتی عێڕاق لە ساڵی ١٩٦٨ یان ٦٩ بوو،شای بە لێشاو چەکی بڕنۆی بۆ پێشمەرگە نارد،دەبوایە هەموو پێشمەرگەیەک چەکی بڕنۆی هەبوایە،بەرپرسەکان بونە خاوەنی کەلاشنکۆف،یان بڕنۆی ژمارە ١٧،ئیتر لە ساڵی ١٩٧٠ شەڕ ڕاگیرا بۆ ماوەی چوار ساڵ،ئینجا لە ساڵی ١٩٧٤ شەڕ دەستی پێکردەوەو،چەک‌و، پارە بەلێشاو لە ئێران گەیشتە کوردستان‌و،بەسەر هێزەکانی پێشمەرگە دابەشکرا،بەتایبەت لەدەڤەری باڵەکایەتی تۆپی گەورەو،تۆپی دژ بە فرۆکە دامەزرابون.\nبۆ چی شای ئێران خۆی بە خاوەنی شۆرش ئەزانی؟\nلە دوای دەست پێکردنەوەی شەڕ لە نێوان پێشمەرگە و،حکومەتی عێڕاق،شای ئێران نەک هەر کوردستانی پڕ کرد لە پارە و،هەموو جۆرە چەکێک،بەڵکو بەشێکی لە ڕاگەیاندنەکانی ئێران تەڕخان کرد بۆ بڵاوکردنەوەی چالاکییەکانی پێشمەرگە،وەهەروەها چەندەها ئەفسەری پسپۆر لە بواری شەر ڕەوانەی بەرەکانی جەنگ کرد بۆ یارمەتی‌دانی پێشمەرگە،بەڵام ئەفسەر هەبوو بەزەیی بە پێشمەرگە داتەوە چونکە نەیئەزانی بۆ چی‌و، بۆ کێ خۆی بەکوشتن ئەدا،ئیتر ناچار ئەبوو بڵێ: ئێوە نزانن بۆ ئەم شەڕە دەکەن،نمونەیەک لەم شتانە: کابرایەک گوتی: لە نزیک ئۆردوگا کانیاوێکی لێبوو چوم نوێژ بکەم،لەکاتی نوێژکردندا جندرمەیەک پەلاماری‌دام،منیش نوێژم بڕی‌و،پەلاماری جندەرمەم‌داو،ئیتر ژاندرمە چووە پاسگاو،سکاڵای لەسەر تۆمارکردم‌و،گوتبوی: ئەم کوردە جنێوی بە شاهنشا‌داوە،منیان بانگکرد بۆ پاسگا،ئەفسەری پاسگا ووتی: بۆ جنێوت بە شاهنشا‌داوە،منیش سوندم بۆ خوارد کە ئەم ژاندرمە درۆ ئەکات،و ویستی بەجامانەی خۆم بمخنکێنی،ئیتر ئەفسەر ڕووی لە ژاندرمە کردو،ووتی: ئەوانە پیاوی بارزانی‌نەو،مێوانی شاهنشان،شاهنشا ئەوانەی بەپارە بەکرێ گرتووە،بۆ ئەوەی لە جیاتی ئێمە شەر بکەن،ئەگەر ئەوان شەڕ نەکەن،ئەبێ من‌و، تۆ بچن شەڕ بکەین‌و، خۆمان بەکوژتن بدەین،بەڵام لە جیاتی ئێمە شامان ئەوانەی بکرێ گرتووە بەپارە،تائێمە نەکوژرێین،ئینجا ئەبێ ئێمەش ڕێز لەوانە بگرین.هەڵبەت ئێران بە پێشمەگەکانی ئێمەی ئەوت: چریک.\nلەدوای ڕوخانی بەناو شۆڕشی ئەیلول قسەیەکم بیست،کە برازای ئەحمەد حەسەن بەکر،ووتویەتی: ئەم شەڕە یەک ساڵ بەردەوام ئەبێ،ئەگەر لە ماوەی ئەم ساڵە مەلا مستەفا ڕازیبوو،بەوەی حکومەت پێ‌ی داوە باشە،ئەگەرنا حکومەت لە گەڵ ئێران ڕێکدەکەوێ‌و، شەڕ کۆتایی پێدێت.برازای ئەحمەد حەسەن بەکر،ناوی (محمد)ەو،پیاوێکی دینداربوو،هاتو‌چۆی مەلا بەناوبانگەکانی بەغدای ئەکرد.لەو ملایانەی سەردانی ئەکردن: مامۆستا مەلا مەجید گڕاوی و، شێخ محمد البالیسانی بوون.\nمحمد ملا محمود /لە ئەمریکا\nبارزانی نەیتوانی بە ٣١ ئاب شکەست بە تاڵەبانی بێنێ/بە برایەتی توانی\nهەڵەی شیشان و هەڵەی تاڵیبان بووە هۆی کوشتنی هەزاران موسڵمان\nقەیرانی ئاو دروستبووە بەهۆی سپی کردنەوەی پارەی کوردستان\nلە دوای ڕفڕاندۆم و مژدەی پاراستنی یەکپارچەیی عێڕاق\nلاهوڕ شێخ جەنگی بە یاسای کوردستان مافی سەرۆکایەتی نییە لە نێو یەکێتی!


سه‌رۆكی ده‌سته ڕاسپارده‌كانی كۆنگره‌ی فره ئاییینه‌كانی وه‌رگرت و ئاماده‌یی ده‌ربڕی بۆ كاركردن له‌گه‌ڵ لایه‌نه په‌یوه‌ندیداره‌كان - ده‌سته‌ى سه‌ربه‌خۆى مافى مرۆڤ له‌هه‌رئمى كوردستان\nسه‌رۆكی ده‌سته ڕاسپارده‌كانی كۆنگره‌ی فره ئاییینه‌كانی وه‌رگرت و ئاماده‌یی ده‌ربڕی بۆ كاركردن له‌گه‌ڵ لایه‌نه په‌یوه‌ندیداره‌كان\nby IHRCKR Admin | تشرینی دووهەم 29, 2019 | پێكهاته‌كان, سلايد شو, هه‌واڵه‌كانی سه‌رۆكی ده‌سته, هه‌واڵی گشتی\nرۆژی پێنج شه‌ممه 28/11 سه‌رۆكی ده‌سته‌ی سه‌ربه‌خۆی مافی مرۆڤ (ضياء بطرس صليوا ) پێشوازی كرد له شاندێكی ڕێكخراوی ( تۆلیرانس ) كه پێكهاتبون له هه‌ریه‌ك له ( دكتۆر عباس بابان ) و (دكتۆر ادم بیدار) كه ئامانجی سه‌ردانی شانده‌كه بریتی بو له پێشكه‌ش كردنی رتسپارده‌كانی كۆنگره‌ی ( فره‌یی ئایینه‌كان كۆله‌گه‌ی پێكه‌وه ژیانه ) له‌هه‌رێمی كوردستان كه له‌ماوه‌ی ڕابردوو له شاری هه‌ولێر سازكرابو.\nشانده‌كه سه‌ره‌تا باسی ناوه‌رۆك و ئامانجی دروست كردنی په‌یمانگاكه‌یان بۆ سه‌رۆكی ده‌سته شی كرده‌وه كه بریتی یه له په‌ره‌پێدانی بنه‌مای پێكه‌وه ژیان و یه‌كتر قبول كردن كه جگه له‌وه راسپارده‌كان زۆر بابه‌تی تری له‌خۆ گرتوه به‌تایبه‌ت گرنگی دانی زیاتر به پێكهاته ئایینی یه‌كان له ڕیگه‌ی پیكهینانی لیژنه‌یه‌كی هه‌میشه‌یی له په‌رله‌مانی كوردستان تایبه‌ت به پێكهاته‌كان و كاراكردنی ڕؤڵی په‌رله‌مان له پارێزگاری كردن له پێكهاته‌كان و هه‌روه‌ها پێویستی دروست كردنی لیژنه‌یه‌كی باڵای هه‌میشه‌یی سه‌ربه ئه‌نجومه‌نی وه‌زیران و له‌نێوانیان دا بونی ده‌سته‌ی مافی مرۆڤ له‌ناو لیژنه‌كه به‌هۆی گرنگی ده‌سته‌و په‌یوه‌ست بونی به‌كاری مرۆڤ و پیكهاته‌كان\nلای خۆیه‌وه سه‌رۆكی ده‌سته ده‌ست خۆشی له‌كاره‌كانی كۆنگره‌كه كردو ئه‌وانه‌شی به‌كاره‌كانه‌وه هه‌لساون به‌تایبه‌ت ئه‌وه‌ی په‌یوه‌سته به داكۆكی كردن له‌مافی پێكهاته‌كان به‌هه‌موو جۆره‌كانه‌وه وه وتیشی بابه‌تی مافی پێكهاته‌كان پرسێكی جیهانی یه‌وه له‌لایه‌ن نه‌ته‌وه یه‌كگرتوه‌كانیش له ئیستادا گرنگی زۆری پێ ده‌درێ به‌تایبه‌ت له‌ماوه‌ی 5 سألی ڕابردوو.\nدواتر سه‌رۆكی ده‌سته باسی دوا سه‌ردانی خۆی كرد بۆ به‌شداری له كۆبونه‌وه‌ی پانۆرامای خولی گشتگیر له جنێف و جه‌ختی له‌سه‌ر ناوه‌رۆكی كۆبونه‌وه‌كانی كرده‌وه له‌و ماوه‌یه به تایبه‌ت ئه‌وه‌ی په‌یوه‌سته به ڕه‌وش و مافی پێكهاته‌كان له‌هه‌رێمی كوردستان به‌تایبه‌ت له چاو عیڕاق و ناوچه‌كانی تری ده‌وروبه‌ر\nله‌كۆتاییدا سه‌رۆكی ده‌سته ئاماده‌یی ده‌سته‌ی ده‌روبڕی بۆ هه‌ر هاوكاریه‌ك بۆ په‌یمانگه‌كه‌و كاره‌كانی له پێناو خزمه‌ت كردن به پێكهاته‌كان و گه‌یاندنی ڕاسپارده‌كان بۆ لایه‌نی په‌یوه‌ندییدار بۆ كاركردن له‌سه‌ری و به‌دوا داچونی.


15:18 - 24 جۆزەردان 2719\nئاژانسی کوردپا: کارەباگرتوویی، گیانی کرێکارێکی کوردی خەڵکی شاری ڕێژاوی سەر بە پارێزگای کرماشانی ئەستاند.\nبەپێی ڕاپۆرتی گەیشتوو بە ئاژانسی هەواڵدەریی کوردپا، ڕۆژی پێنجشەممە، ٢٣ی جۆزەردان، \_"ئەمیر پاڵانی\_"، خەڵکی شاری ڕێژاو و یەکێک لە کرێکارانی بەخێوکردنی ماسی لە کارگەی \_"سپێ بەرگـ\_"ی شاری جوانڕۆ، بە هۆی کارەباگرتووییەوە، گیانی لەدەست دا.\nئەم کرێکارە کوردە، لە کاتی کارکردندا تووشی کارەباگرتوویی هاتبوو و بەم هۆیەوە، گیانی لەدەست دا.\nهەروەها، ڕۆژی پێنجشەممە، ٢٣ی جۆزەردان، بە هۆی تەقینەوەی \_"پیکنیکـ\_"ـێک لە باڵاخانەیەکی نیوەکارە لە شاری مەهاباددا، چوار کرێکار بریندار بوون.\nئەم چوار کرێکارە لە لای سەر و ڕووخساریانەوە تووشی سووتاوی بوونە و هێشتا شوناسیان بۆ \_"ئاژانسی کوردپا\_" ڕوون نەبووەتەوە.\nهەر لەم پەیوەندییەدا، حەوتووی ڕابردوو، کرێکارێکی بۆکانی لە کاتی کارکردندا، تووشی کارەباگرتوویی بوو و بۆ چارەسەریی پزیشکی، ڕەوانەی نەخۆشخانەی ئەو شارە کرابوو.\nڕەچاونەکردنی ڕێوشوێنەکانی ئیمەنیی کار، بەردەوام لەم ساڵانەدا لە کوردستان و ئێران، قوربانیی بەدوای خۆیدا هێناوە و تا ئیستاش بەدواداچوون بۆ بنبڕکردن یان کەمکردنەوەی ئەم حاڵەتانە نەکراوە.


لەگەڵ ڕووداوەکاندا: ئێرانی پاش قاسم سولەیمانی\nهەر تەنها چەند ڕۆژیک پاش کوژرانی قاسم سولەیمانی، فەرماندەی هێزەکانی قودس، سەر بە پاسدارانی شۆڕشی ئیسلامی ئێران، تاران ژمارەیەک موشەک دەگرێتە دوو بنکەی سەربازی لەناو خاکی عێراقدا.\nئەو دوو بنکە سەربازییە هێزەکانی هاوپەیمانان و ئەمریکاشی لێن.\nبەپێی دواترین لێدوانی وەزیری بەرگری ئەمریکا، بەرەبەیانی ڕۆژی چوارشەممە کۆماری ئیسلامی ئێران 16 موشەکی گرتۆتە ئەو دوو بنکە سەربازییە لە پارێزگای هەولێر پایتەختی هەرێمی کوردستانی عێراق و هەروەهاش لە پارێزگای ئەنبار لە ڕۆژئاوای عێراق.\nئەم هێرشە موشەکییەی ئێران، وەک تاران دەڵێت لە تۆڵەی کوشتنی قاسم سولەیمانی بووە.\nبەرەبەیانی ڕۆژی 3 ی مانگی یەک، لەسەر ڕێی فڕۆکەخانەی نێونەتەوەیی بەغدا، فڕۆکەی بێفڕۆکەوانی ئەمریکا، هێرش دەکاتە سەر کاروانی ئۆتۆمبێلەکانی سولەیمانی، وەک دەگوترێت لە سوریاوە چووبووە عێراق و موهەندیسیش بۆ پێشوازیکردنی لە فڕۆکەخانە بووە.\nئایا شەڕی باو لە نێوان ئەم دوو وڵاتە نەیار و ڕکابەرە ڕوودەدات؟\nزۆرێک لە شیکەرەوە لەوبڕوایەدان بەهۆی ئەو نابەرابەرییەی هەیە لە توانا لەشکرییەکانی هەردوو وڵاتدا و هەروەهاش بەهۆی ئەو جیاوازییە گەورەیەی لە پێگەی دیپلۆماسی و ئابوری نێوان تاران و واشنتۆندا هەن، شەڕ ڕوونادات، هەرچەندە ڕژێمی کۆماری ئیسلامی ئێران بەردەوام دەبێت لە ڕەفتارە وروژێنەرەکانی لە ناوچەکەدا.\nلەو ڕەفتارانەش؛ درێژەدان بە پشتیوانیکردنەکانی لە ڕێکخراوە تێرۆریستییەکانی ڕۆژهەڵاتی ناوەڕاست و دروستکردنی ژینگەی ناسەقامگیری لە وڵاتانی تری ناوچەکەدا لە ڕێی دەستێوەردان لە کاروباری وڵاتانی دراوسێیدا. بێ لەمانەش ئێران هێزی تایبەتی لە لایەنگرانی خۆی لە چەند وڵاتێکی ناوچەکەدا دروستکردووە، وەک عێراق و سوریا و لوبنان و یەمەن، ئەم هێزانە بۆ ئاژاوە نانەوە لە هەر یەکێک لەو وڵاتانەدا بەکاردەهێنێت.\nجەعفەر حامیدی، نوسەر و لێکۆڵەر\nبەرنامە ناوکییەکەی ئێران بەشێکی تری سیاسەتە شەڕانگێزییەکانی کۆماری ئیسلامییە، لە کاتێکدا ڕێژەکانی هەژاری و بێکاری هەروادێ و لە زیادبووندان، بەڵام تاران ساڵانە بە ملیار دۆلار لەو بەرنامەیەدا خەرج دەکات و هێشتاش زۆربەی وڵاتانی جیهان بە گومانێکی زۆرەوە لەو بەرنامە مشتومڕ لەسەرە دەڕوانن.\nزۆرێک لە چاودێر هاوڕان لەسەر ئەوەی سیاسەتی دەرەوەیی ئێران سیاسەتێکە بۆ تەفرەدان و چەواشەکردنی گەلانی ناوچەکە، وەک دەڵێن بەناوی مرۆڤایەتییەوە کار دەکات بەڵام بە هەزاران مرۆڤی بێتاوان بەهۆی ئەو سیاسەتانەی تارانەوە کوژراون و سەرکوتکراون لەو وڵاتانەی ئێران کاریگەریی و ڕۆڵی هەیە تیایاندا.\nئەمریکا و ئێران:\nبەڕێوبەرایەتییەکەی سەرۆک ترامپ تاک لایەنە لە ڕێککەوتنە ناوکییەکەی ئێران کشایەوە و داوای ڕێککەوتنێکی نوێی دەکرد. دوای ئەو هەنگاوە ڕێگەیەکی نوێی لەگەڵ ئێراندا گرتەبەر بە ناوی سیاسەتی بەرزترین ئاستی فشار. بەڕێوبەرایەتی بە چەند قۆناغێک سزای سەپاندە سەر ئێران. کاریگەریی ئەم سزایانە لەسەر ئێران زۆر قورسن، بە ئەندازەیەک کە نەک هەر لە ڕووی ئابوری و داراییەوە قەیرانی قوڵی بۆ تاران دروستکردووە، بەڵکو لە ڕووی دیپلۆماسیشەوە ئێرانی بەرەو لە پەراوێزنان بردووە. ئێران هەر ڕۆژە و جۆرە لێدوانێک لەسەر ئەگەر و نەگەری وابەستەبوونی بە ڕێککەوتنە ناوکییەکەوە دەدات کە هێشتا بەریتانیا و فەڕەنسا و چین و ڕوسیا و هەروەها ئەڵمانیاش لەو ڕێککەوتنەدا ماونەتەوە، بەڵام ئەو وڵاتانەش کەم تا زۆرێک نیگەرانی و ناڕەزاییان هەیە بەرامبەر ئێران.\nنکوڵی ناکرێت لەوەی کوژرانی قاسم سولەیمانی، گورزێکی گورچک بڕە بۆ کۆماری ئیسلامی ئێران، بەڵام وەک زۆرێک لە چاودێر ئاماژەی پێدەکەن پێناچێت ببێتە مایەی ڕوخاندنی ڕژێمی کۆماری ئیسلامی ئێران، لەبەر ژمارەیەک هۆکار، یەکێک لەوانە سیاسەتی ئەمریکایە وەک سەرۆک ترامپ جەختی لێدەکاتەوە؛ ئامانجی سیاسەتی ئەمریکا ڕوخاندنی ڕژێمی ئێران نییە بەڵکو ئامانج گۆڕێنی ڕەفتارەکانی ئێرانە. بەڵام هێشتا نازانرێت ئایا ئێران پاش کوژرانی قاسم سولەیمانی ئەو باڵا دەستیەی پێشتری دەمێنێتەوە لە ڕۆژهەڵاتی ناوەڕاستدا یان نا، بێگومان ئەم باڵادەستییەی ئێران و هەروەهاش جموجۆڵە شەڕانگێزیەکانی ئێرانیش لە ڕەهەندێکی ترەوە کەوتونەتە سەر کاریگەرییەکانی سزاکانی ئەمریکا سەپاندونیەتە سەر ڕژێمی ئێران.\nئایا لە پاش کوژرانی قاسم سولەیمانی، ڕۆڵ و کاریگەرییەکانی ئێران لە عێراقدا چۆن دەبن؟\nئایا دەرفەتێک بۆ دانوستاندن لە نێوان ئەمریکا و ئێراندا ماوەتەوە؟\nئایا لە قۆناغی پاش قاسم سولەیمانی، ڕەوشی ئێران بە چ ئاڕاستەیەکدا دەڕوات؟\nجەعفەر حامیدی، نوسەر و لێکۆڵەر، لە بەرنامەی ئەم هەفتەیەی لەگەڵ ڕووداوەکاندا وەڵامی ئەم پرسیارانە و پرسیار و سەرنجەکانی ئێوەی ئازیزیش دەداتەوە:


حكومەتی عیراق: كاركردنی ناتۆ لە عیراق بە ڕەزامەندی ئێمەیە - تۆڕی میدیایی خەڵک\nحكومەتی عیراق: كاركردنی ناتۆ لە عیراق بە ڕەزامەندی ئێمەیە\nڕاوێژكاری ئاسایشی نیشتمانی عیراق ڕایدەگەیەنێت، هاوپەیمانی باكوری ئەتڵەسی (ناتۆ) لەگەڵ عیراق كار دەكات بە ڕەزامەندی و هەماهەنگی حكومەتی عیراق.\nقاسم ئەعرەجی راوێژكاری ئاسایشی نیشتمانی عیراق، لە جریوەیەكدا لە تۆڕی كۆمەڵایەتی تویتەر نووسیویەتی: هاوپەیمانی باكووری ئەتڵەسی (ناتۆ) لەگەڵ عیراق كار دەكات بە ڕەزامەندی و هەماهەنگی حكومەتی عیراق و ئەركەكەشی لەچوارچێوەی ڕاوێژكاری وە مەشق و ڕاهێنانە نەك شەڕكردن.\nئەعرەجی ئەوەشی خستووەتەڕوو: لەگەڵ وڵاتانی جیهان هەماهەنگی دەكەن و سوود لە شارەزاییەكانیان وەردەگرن، بەتایبەت لە ڕاوێژ و ڕاهێنان و باشتركردنی ئاسایش و سەقامگیری وڵات، هیچ ڕێككەوتنێكیش نییە لەسەر ژمارەی ڕاهێنەرانی وڵاتانی جیهان.\nپێشتریش، یەنس ستۆڵتنبێرگ سكرتێری گشتیی هاوپەیمانی باكووری ئەتڵەسی (ناتۆ) ڕایگەیاندبوو، وەزیرانی بەرگریی وڵاتانی ئەندام لە هاوپەیمانییەكە لەسەر ئەوە ڕێككەوتوون كە چالاكییەكانی ناتۆ لە عیراق فراوانتر بكەن و ژمارەی سەرباز و ڕاوێژكارەكانیان لە 500 كەسەوە بۆ نزیكەی 4000 كەس زیاد بكەن.\nحلف الناتو يعمل مع العراق و بموافقة الحكومة العراقية وبالتنسيق معها، ومهمته استشارية تدريبية وليست قتالية..\nنتعاون مع دول العالم، ونستفيد من خبراتها في المشورة والتدريب، لتعزيز الأمن والاستقرار و لا اتفاق عن اعداد المدربين .\n— قاسم الاعرجي (@qassimalaraji) February 19, 2021\n“واشنتۆن لەهەوڵدایە بۆ ئەوەی چەك بە ئێران نەفرۆشرێت”\nلەهێرشێكی داعشدا، ژمارەیەك هێزی ئەمنی بوونە قوربانی\nخەڵك- داعش هێرشی كردەسەر هێزە ئەمنییەكانی عێراق و قوربانی لێكەوتووەتەوە. (زیاتر…)\nسكرتێری گشتیی هاوپەیمانیی ناتۆ ڕایدەگەیەنێت، وەزیرانی بەرگریی وڵاتانی ئەندام لە هاوپەیمانییەكە لەسەر ئەوە ڕێككەوتوون كە چالاكییەكانی ناتۆ لە…\n30 نیسان 2021 4.35 pm\nخەڵك- داعش هێرشی كردەسەر هێزە ئەمنییەكانی عێراق و قوربانی لێكەوتووەتەوە.\n18 شوبات 2021 9.48 pm\nسكرتێری گشتیی هاوپەیمانیی ناتۆ ڕایدەگەیەنێت، وەزیرانی بەرگریی وڵاتانی ئەندام لە هاوپەیمانییەكە لەسەر ئەوە ڕێككەوتوون…


جاریه له ئیسلامدا ! - محمد انجوی\nخانه/خانواده/جاریه له ئیسلامدا !\nمحمد انجوی Send an email ۱۶ اسفند ۱۳۹۶\nمه‌سه‌له‌ی (جاریه) چۆنه له ئیسلامدا\nسوپاس و ستایش بۆ په‌روه‌ردگاری جیهانیان و درود و ڕه‌حمه‌ت بۆ سه‌ر گیانی پاکی پێغه‌مبه‌ر(صلی الله علیه و سلم) و که‌س و یاران و شوێنکه‌وتووانی به‌گشتی.\nیاسای به‌کۆیله‌کردنی خه‌ڵک، یاسایه‌کی سیاسی و کۆمه‌ڵایه‌تی مێژوویی‌یه و هه‌ر له سه‌ره‌تاکانی دروست بوونی کۆمه‌ڵگا مرۆڤایه‌تییه‌کانه‌وه ئه‌م یاسایه به‌رپا بووه و هه‌بووه و کاتێک ئیسلامیش هاتووه له ڕاستیدا ئه‌م یاسایه بوونی ماوه و کاری پێکراوه و نه‌یشکراوه یه‌کسه‌ر هه‌ڵبوه‌شێته‌وه، وه‌کو سه‌رجه‌م دیارده دزێوه‌کانی تری ناو کۆمه‌ڵگای عه‌ره‌بی. هه‌ر بۆیه ته‌عامولێکی واقیعیانه‌ی له‌گه‌ڵ کردووه و دوای پاش ماوه‌یه‌کی زۆر بنه‌بڕی کردووه و نه‌یهێشتۆتەوه.\nهه‌ر چه‌نده ده‌قێکی ڕوونمان نییه له قوڕئان یان سوننه‌ت که ئه‌م یاسایه یاساغ بکات، به‌ڵام زۆر ده‌قمان هه‌یه که هه‌وڵی نه‌هێشتنی ده‌دات و هه‌ر له ده‌ره‌نجامی ئه‌و ده‌ق و هه‌وڵانه‌ش، پاش ماوه‌یه‌کی زۆر ئه‌م دیارده‌یه شوێنه‌واریشی نه‌ماوه.\nیاساکه‌ش به‌و شێوه‌یه بووه که کاتی خۆی شه‌ڕ به‌رپا ده‌بوو له نێو تیره و هۆزه‌کاندا، یان ده‌وڵه‌تاندا. سوپای هه‌ر لایه‌ک شه‌ڕه‌که‌ی ببردایه‌ته‌وه، ئیتر سه‌ر و ماڵی سوپاکه‌ی‌تری ده‌برد و ته‌نانه‌ت ماڵ و منداڵه‌کانیشیان ده‌بردن و به دیل ده‌بران و خێزانه‌کانیشیان ده‌کردنه که‌نیزه‌ک.\nئیتر ئه‌و که‌نیزه‌کانه دابه‌ش ده‌کران به‌سه‌ر جه‌نگاوه‌رانی سوپا سه‌رکه‌وتووه‌که‌دا و پێویست نه‌ده‌کرا ماره بکرێن، چونکه ئه‌وانه به خێزان ئه‌ژمار نه‌ده‌کران.\nپاشتر که ئیسلام هات، چه‌ند ڕێگه‌یه‌کی دانا بۆ مامه‌ڵه کردن له گه‌ڵ ئه‌و خه‌ڵکانه‌ی که ده‌که‌ونه به‌ر ده‌ستی سوپای موسوڵمانان:\nیه‌که‌م: ئه‌وه‌یه که بێ به‌رامبه‌ر ئازاد بکرێن و له دیلی ڕزگار بکرێن.\nدووه‌م: له‌گه‌ڵ دیلی موسوڵمانان لای هێزی به‌رامبه‌ر گۆڕینه‌وه‌یان پێ بکرێت.\nسێیه‌م: له به‌رامبه‌ر بڕێک پاره‌دا ئازاد بکرێن.\nچواره‌م: بکوژرێن ئه‌گه‌ر سه‌لما خه‌ڵکی موسوڵمانیان کوشتووه، یان زیانیان بۆ موسوڵمانان زۆر بووه.\nپێنجه‌م: به‌کۆیله بکرێن و بکرێنه خزمه‌تکار.\nجا پێشه‌وای موسوڵمانان هه‌ر یه‌ک له‌م ڕێگانه‌ی پێ باش بووبێت له به‌رژه‌وه‌ندی موسوڵمانان، ئه‌و ڕێگه‌یەی هەڵدەبژارت، یان هێزی به‌رامبه‌ر به کام ڕێگه له‌و ڕێگانه مامه‌ڵه‌ی له‌گه‌ڵ یه‌خسیری موسوڵمانان بکردایە، ئه‌ویش هه‌ر به هه‌مان شێوه و ڕێگه مامه‌ڵه‌ی له‌گه‌ڵ یه‌خسیری ئه‌وان ده‌کرد.\nجا ئه‌گه‌ر ئه‌وان یه‌خسیری موسوڵمانانیان ده‌کرده کۆیله و خزمه‌تکار، ئه‌و کات ئێمه‌یش بۆمان هه‌یه هه‌مان مامه‌ڵه له‌گه‌ڵ یه‌خسیری ئه‌وان بکه‌ین.\nبه‌ده‌ر له‌مه‌یش ئیسلام کۆمه‌ڵێک ڕێنمایی دانا بۆ چۆنیەتی مامه‌ڵه‌کردن له‌گه‌ڵ ئه‌و جۆره که‌سانه که ئه‌و ڕێنماییانه، گره‌نتی ڕێگرتنه له هه‌ر سته‌مێک که به‌رامبه‌ریان بکرێت.\nله‌وانه: نابێت کارێکیان پێ بکرێت که له توانایاندا نییه و ده‌بێت شوێنی حه‌وانه‌وه و خواردن و خواردنه‌وه و جل و به‌رگ و هه‌موو پێداویستییه‌کی‌تری ژیانیان بۆ دابین بکرێت و ده‌بێت له هه‌مان ئه‌و شتانه‌یان پێ بدرێت و بۆ بکرێت که خاوه‌نه‌کانیان بۆ خۆیانی ده‌که‌ن.\nو ئه‌گه‌ر بگه‌ڕێیته‌وه سه‌ر مێژووی ئیسلام، ده‌بینیت ئه‌وانه ئه‌وه‌نده به‌شێوه‌یه‌کی جوان و ناسک مامه‌ڵه‌یان له‌گه‌ڵ کراوه، که ئه‌گه‌ر به‌راوردی بکه‌یت له گه‌ڵ شێوازی مامه‌ڵه‌کردن له‌گه‌ڵ دیله‌کانی سه‌ده‌ی بیست و یه‌ک له گرتوخانه‌کانی ئه‌مریکا، له هه‌ر یه‌ک له بۆکا یان ئه‌بو غه‌رێب یان گوانتانامۆ یان هه‌ر گرتوخانه‌یه‌کی‌تر، بۆت ده‌رده‌که‌وێت که ئه‌وانه\nهه‌زار قاتی ئه‌مانه‌ی ئه‌مڕۆ ماف و ڕێزیان هه‌بووه.\nو له کۆمه‌ڵگاکانی ئێمه‌دا له سایه‌ی ئیسلامه‌وه چه‌ندین سه‌ده‌یه ئه‌و دیارده‌یه بنه‌بڕ کراوه، وه‌گه‌رنا له ڕۆژ ئاوا ته‌نها ساڵی پار به‌پێی ئاماره‌کانی ڕێکخراوه نێو ده‌و‌ڵه‌تییه‌کان، نیو ملیۆن ئافره‌ت فرۆشراوه به مه‌به‌ستی بازرگانی کردن به لاشه‌یانه‌وه.\nماوه ئه‌وه بڵێین که ئه‌م سیسته‌مه زیاتر سیسته‌مێکی کۆمه‌ڵایه‌تی بووه نه‌ک ئایینی و ئایینی پیرۆزی ئیسلام هێمنانه بنه‌بڕی کردووه و ئێستا له\nدونیای ئیسلام و موسوڵماناندا شتێک نه‌ماوه به‌و ناوه.\nنێردراوە لە لایەن: محمد انجوی – سردشت\nاسلام جاریه کنیز\nگناه کن اما به چند پیش شرط !!\nتوسط محمد انجوی


چاکسازی بە قسە نابێ ئەزبەنی\n* ئەو ئەنجوومەنی ئاسایشەی تۆ سەرۆکی بووی رێگەتان نەدا بە سیستەمی بایۆمەتری دا ڕەتببێ!\nدەزانی بۆ ئاسایشی وڵات پێویستت بە لەشکرێک لەو هێزی مووچەخۆرە نیە، بەڵکو پێشکەشکردنی پڕۆژەیەکی نیشتمانی، خزمەتگوزاری بەسە بۆ ئەوەی خەڵک ئینتمای بۆ وڵات بگەرێتەوەو بەخۆڕایی ببنە پاسەوان و پارێزەری هەرێم.\n* ئەو ٢٧ ملیارەی کە بە میرات بۆ کابینەکەت ماوەتەوە، نابێ بپرسیت ئێوە نەوت کڕ بوونە یانەوت فرۆش ؟ بە چ حەقێک حەوت پشتی نەوەی داهاتوشتان خستۆتە ژێر بارێ قەرزەوە ؟ بڕۆ بیاندە دادگا با ئیعدام بکرێن تاجارێکی دی کەسیکێ تر جورئەت نەکات قومار بە موقەدارتی ئەو میللەتەوە بکات.\n* کارەساتە لە پێنج ملیۆن کەس زیاتر لە ملیۆن روبعێک موچەخۆرمان هەبێت! دوای بیست سالی تر نەوتی هەموو عیراقیش بەشی خانەنشینیانی هەرێم ناکات.\n* هەتا مووچە خۆری بندیوار و زیاد لە دوو مووچە نەبڕن چاکسازی فیشەکێکی چروکە و کەس سڵی لێ ناکات . بندیوارەکان هەژارانی ئەو هەرێمە نین زۆربەیان زیاد لە ئیشیکیان هەیە بەڵام لەبەر بێ عیززەتی نەفسیان لە بۆ مووچە ئامادەن بە عینوانی خادیمی مزگەوت ، یان فەڕاشی مەکتەبیش مووچە خۆر بن!\nکێ لەبەر خاتری دەنگەکانی عەشیرەت و بنەمالە بە ناشەرعی دایمەزراندن ؟ بیانبڕە قیڕوسیاش لە و دەنگەیان!\nکاتێ گوزەرانی فەرمانبەری ئەسڵی و خەڵک باش بێت ، ئەوانەی بایکۆتی دەنگدانیان دەکرد، ئەو کاتە دەنگت پێ دەدەن ئەزبەنی.\n* بڕۆن دەسەلات بدەنەوە دادگا، بەش بەشێنی حیزبیان لەسەر لابەن، با چیتر ئەوانە نەگرن کە لە برسان هاوار دەکەن و قسەتان پێ دەڵێن، ئەوانەشی بە رۆژی روناک دزی لەو میللەتە دەکەن و بە عەنتەری دەسوڕێنەوە و حیسابیش بۆ کەس ناکەن!\n* لە رابردوو دنیاێک جاش و موستەشاری رژێمتان بە پلەی بەرز خانەنشین کردوە، لەقوتی ئەو میلەتەی دەخۆن، کە تا دوێنی راوی پێشمەرگە و ئەنفالی کوردیان دەکرد ،\nمووچەکانیان ببڕن، لە بەر خاتری دایک و ژنی شەهیدەکان!\n* حەشاماتێک کادیری حیزبیتان بەپلەی وەزیرو موستەشارو بەرێوەبەری گشتی خانەنشین کردووە بیبڕن،\nئەوانە بوونەتە مشەخۆر بەسەر داهاتی ئەوگەلە لە کوێی دونیا بووە کادیری حیزب مووچە خۆری حکومەت بیت ؟\n** دەتەوێ داهاتی هەرێم تەنیا نەوت نەبێ، بڕۆن قەدەغەی هێلکەو مریشکی تورکی و ئێران بکەن ، لە کاتێکدا کوردستان دەتوانێ نەک هی هەرێم بەڵکو هی هەموو عێراقیش دابین بکات.\n** ئەزبەنی قەت پرسیوتە هەرێم بۆچی ئاردی تورکی هاوردە دەکات؟\nتۆ بڵێی هی موقەڕبینی دەسەڵات و خاوەن کۆمپانیاکانی حیزب کۆنترۆلیان کرد بێت یان لە ژێر فشاری تورکیان؟\n** خەڵک ئومێدێکی زۆری لەسەرت هەڵچنی بوو ئەزبەنی کە بۆ بڕیار ناگەڕێیتەوە هیچ مەرجەعێک، کەچی دەست بۆ مەلەفە گەندەلیەکانی سەر رەفەی دەستەی دەست پاکی نابەی کەوا تۆزی لە سەر نیشتووە.\nکەی توانیت ئەو بریارانە بدەیت،\nئەو کات من زەمانەتی مانەوەت و موژدەی سەرکەوتنی کابینەکەت پێ دەدەم ئەزبەنی.


بەهۆی تیرۆری چالاكوانێكی كورد، ئەمریكا سزا بەسەر ڕێكخراوێكی نزیك لەتوركیا دەسەپێنێت\nویلایەتە یەكگرتووەكانی ئەمریكا بەهۆی تیرۆركردنی ژنە چالاكوانێكی كورد، سزا بەسەر ڕێكخراوێكی چەكداری سوری دا دەسەپێنێت، نوسینگەی مافی مرۆڤی سەر بە نەتەوەیەكگرتوەكانیش دەڵێت كوشتنی هەڤرین خەلەف تاوانی جەنگە.\n"ئەحرار ئەلشەرقییە" ناوی ئەو ڕێكخراوە توندڕەوەیە كە ئەمریكا بەهۆی تیرۆركردنی هەڤرین خەلەف ژنە چالاكوان و سیاسی كورد سزای بەسەردا سەپاندوون، سزاكان دوو كەسایەتیش دەگرێتەوە كە تۆمەتبارن بە هاوكاریكردنی ئەو توندڕەوانە، یەكێك لەو كەسانە ئێستا لە توركیا نیشتەجێیە، پێنج بەرپرسی ئۆپۆزسیۆنی سوریاش لە كوژرانی ئەو كچە كوردە تێوەگلاون بەڵام هەر پێنجیان لە زیندانەكانی حكومەتی سوریادان.\nتیرۆركردنی هەڤرین خەلەف لەلایەن ڕێكخراوی ئەحرار ئەلشەرقییە بەر لە دوو ساڵ بوو، كاتێك سوپای توركیا هێرشیكردە سەر ناوچە سنوریەكانی باكوور و ڕۆژئاوای كوردستان و بەشێك لەو ناوچانەی داگیركرد.\nبەوتەی شایەتحاڵەكان چەكدارانی ئەو ڕێكخراوە توندڕەوە، لەسەر ڕێگەی هەڤرین بازگەیان داناوە و پاش ئەوەی ئەو كچە چالاكوانەیان ناچار كردووە لە ئۆتۆمبێلەكەی داببەزێت، پاش لێدانێكی زۆر و ئەشكەنجەدانی بە فیشەك كوشتوویانە.\nلەوبارەیەوە نوسینگەی مافی مرۆڤی نەتەوەیەكگرتووەكان، تیرۆركردنی هەڤرینی 35 ساڵ بە تاوانی جەنگ لەقەڵەم دەدات.\nئەو ڕێكخراوی تاوانبار كراوە بە تیرۆركردنی هەڤرین خەلەف تا ئەو كاتەی توركیا لە تشرینی یەكەمی 2019 هێرشیكردەسەر ناوچە كوردیەكانی ڕۆژئاوای كوردستان ناوبانگی نەبوو، ئەمریكا ئەو ڕێكخراوە بەوەش تۆمەتبار دەكات كە لەنزیك شاری حەلەب سەدان كەسی كوشتووە.\nبەوتەی بەرپرسانی ئەمریكا، ئەو ڕێكخراوە لە ساڵی 2018ەوە تۆمەتبارە بە كوشتن و ئەشكەنجەدانی هەزاران كەس، بۆیە بە هەموو شێوەیەك مامەڵەكردن لەگەڵ ڕێكخراوەكە قەدەغەكراوە.\nچاودێران پێیان وایە پەیوەندیەكانی نێوان ئەمریكا و توركیا كە ئەندامی ناتۆن، ئێستا قورسیی تێكەوتووە، لەكاتێكدا ئیدارەی ترەمپ ڕێگری لەتوركیا نەكرد لەشكركێشی بۆ باكووری سوریا بكات، بەڵام ئیدارەی جۆ بایدن لە زۆر دۆسیەدا پشتی كردووەتە توركیا بەتایبەت لە دۆسیەی سوریا و قوبرس، بەڵام لەهەمانكاتدا لەسەر مانەوەی هێزەكانی توركیا لە ئەفغانستان پشتیوانی توركیای كرد.


"عێراق رووبه‌ڕووی چه‌ندین قه‌یران و ئاسته‌نگی گه‌وره بووه‌ته‌وه"\nوه‌زیری ده‌ره‌وه‌ی عێراق رایگه‌یاند، عێراق به‌دوای دۆزینه‌وه‌ی په‌یوه‌ندی هاوسه‌نگدا دەگەڕێت له‌گه‌ڵ وڵاتانی دراوسێ، داواش له‌وڵاتان ده‌كه‌ن رێز له‌سه‌روه‌ری خاكی عێراق بگرن و ده‌ستوه‌رنه‌ده‌نه كاروباری وڵاته‌كه‌یانه‌وه، جه‌ختیشده‌كاته‌وه، رێگە نادەن له خاكه‌كه‌یه‌وه هێرشبكرێته‌سه‌ر هیچ وڵاتێك.\nبه‌پێی به‌یاننامه‌یه‌كی وه‌زاره‌تی ده‌ره‌وه‌ی عێراق، رۆژی پێنجشه‌ممه فوئاد حوسێن، وەزیری دەرەوە له‌دیدارێكدا له‌گه‌ڵ تیمی رۆژنامه‌وانی یه‌كێتی ئه‌رووپا له برۆكسلی پایته‌ختی به‌لجیكا رایگه‌یاندوه، "عێراق خواستی له فراوانكردنی په‌یوه‌ندییه‌كانیه‌تی له‌گه‌ڵ وڵاتانی ئه‌وروپا و له‌سه‌رجه‌م بواره‌كاندا"، هه‌روه‌ها داواشی له كۆمپانیا ئه‌وروپیه‌كان کردوە بۆ وه‌به‌رهێنان و به‌تایبه‌تیش له بواری وزه و پیشه‌سازی نه‌وتی و غازی رو له عێراق بكه‌ن.\nفوئاد حوسێن وتویه‌تی، عێراق به‌دوای دۆزینه‌وه‌ی په‌یوه‌ندی هاوسه‌نگ‌دا دەگەڕێت له‌گه‌ڵ وڵاتانی دراوسێ، داواش له‌وڵاتان ده‌كه‌ن رێز له‌سه‌روه‌ری خاكی عێراق بگرن و ده‌ستوه‌رنه‌ده‌نه كاروباری وڵاته‌كه‌یانه‌وه، رێگەش نادەن له خاكه‌كه‌یه‌وه هێرشبكرێته‌سه‌ر هیچ وڵاتێك.\nوه‌زیری ده‌ره‌وه‌ی عێراق ئاماژه‌ی به‌وه‌شكردووه، عێراق روبه‌ڕوی چه‌ندین قه‌یران و ئاسته‌نگی گه‌وره بوه‌ته‌وه، له‌وانه‌ش تیرۆر و قه‌یرانی دارایی به‌هۆی دابه‌زینی نرخی نه‌وت و بڵاوبونه‌وه‌ی ڤایرۆسی كۆرۆنا.\nباسی له‌وه‌شكردووه، دابه‌زینی نرخی نه‌وت وایكردوه، قه‌یرانی ئابوری له عێراق سه‌رهه‌ڵبدات، هاوکات مه‌ترسیه‌كانی رێكخراوی چه‌كداری داعش له‌سه‌ر عێراق و وڵاتانی دراوسێ و جیهانیش ماون، له‌ئێستاشدا له عێراق و سوریا و وڵاتانی ئه‌فریقیا هه‌وڵی خۆڕێكخستنه‌وه ده‌ده‌ن.


لەم قۆناغەی وتووێژەکاندا ئەوروپاییەکان بە ئاگاهییەوە گەشبینن بەرامبەر ڕەوتی دانوستاندنەکانی ڤیەننا و دەشڵێن پێکانی ئامانجە سەرەکییەکە زۆر گرنگە بۆ ئەگەرەکانی سەرکەوتنی وتووێژەکان.\nتووسه‌ن : ئاغای یۆسفی ، هۆی ئه‌و چاو پێکه‌وتنه ئه‌وه یه که له به‌لژیک که‌سانێک هه‌ن عه‌لاقه‌یان به چاره‌نووسی ئێوه هه‌یه به تایبه‌ت پرۆفسۆر لووشار له دانشگای برۆکسێل ، که چه‌ند جار حه‌ولی داوه پێوه‌ندیتان پێوه بکات .\nخانی تی ڤی ، بەرنامەی: ڕاوێژ\nمژار: خەسارناسیەک لە هۆکارەیلی شکستەکانی شۆڕشی کورد\nشێوازی دزەکردن بۆ نێو پرۆگرامەکانی کۆمپیوتەر\nPosted in پرۆگرامی کۆمپیته‌ر, دیمانه\nمژار: هەیئەتی حوسنی نیەت (لێژنەی نیازپاکی). دەوری، حیزبەکان، ڕژیم، مفتی زادە.\nکۆمەڵێک لە پەناخوازانی کوردستانی ئێران بۆ ماوەی چەندین ساڵە لە سوید دەژین بەڵام هێشتا مافی پەنابەرێتییان پێنەدراوە.\nدیداری گەلاوێژ/ مستەفا هیجری، لێپرسراوی گشتیی حیزبی دێموکراتی کوردستانی ئێران لە یادی 75 ساڵەی حدکا\nساڵانێکی زۆرە کۆماری ئیسلامی لەسەر دەسەڵاتە هەر چەندە لە ماوەی دەسەڵاتداری خۆیدا مافەکانی مرۆڤی هەموو نەتەوەکانی ئێرانی پێشێلکردووە.\nدکتۆر سۆزان یەکێکە لەو کوردانەی لە تەمەنی منداڵیـیەوە لەگەڵ بنەماڵەکەی ڕووی لە هەندەران کردووە،\nدەنگی ئەمریکا: لە ئەم چەند حەوتووی ڕابردوودا ژمارەی ئەو کەسانەی لە ئێران تووشی پەتای کۆڕۆنا بوونە زیاتر بوە و ئەو ترسە هەیە کە شەپۆلی دووهەمی ئەم پەتایە وابکات خەڵکێکی زیاتر تووشی ئازار بن.\nبە گوێرەی رۆژنامەی واشنگتن پۆست پیاوێکی بە ڕەگەز ئیرانی کە ئێستا لە وڵاتی نۆڕوێژ دەژیت لە دادگایی کردنێک لە دانمارک دا حەوت ساڵ بەندی بە سەردا سەپێنراوە لە بەر ئەوەی زانیاری لە سەر ئوپوزسێۆنی ئێران بۆ دەزگاکانی سیخوری ئێران کۆکردۆتەوە.\nماڵپەڕی کوردستان میدیا سەبارەت بە کتێبی لێکۆڵینەوەیی کە لەسەر ژیان و بەسەرهاتی “سەدیق ئەنجیری‌ئازەر”، لەلایەن دکتور “یاسین سەردەشتی”ـەوە نووسراوە، لەگەڵ نووسەری ئەم کتێبە وتووێژێکی پێکهێناووە.\nPosted in دیمانه, کتێب\nکاک عومەر دەڵێ لە گەڵ زۆر لایەن دانیشتنمان بووە و پرسی دانیشتن و چارەسەری مەسەلەی کوردیش لە رێگای وتووێژ هاتۆتە گۆڕێ و ئێمەش ولامی ئەرێنێمان هەبووە بەڵام تا ئێستا دانیشتنێک لە گەڵ کۆماری ئیسلامی نەکراوە .\nبەشێک لە وتەکانی جەماڵ پوورکەریم لە گەڵ تەلەفیزیۆنی رێگەی رەهایی ئێران، پان ئێرانیەکان،\nپ م نیوز: وتەکانی جەماڵ پوورکەریم لە پێوەندی بە مافی دیاریکردنی چارەنووس و سەربەخۆیی کوردستان، ئەو بەرنامەیە سێ ساعەت و نیو بوو ، بەڵام لێرە دا کورتەیەک دانراوە و وتەی میوانەکانی دیکە کە سەرجەمیان دژ بە سەربەخۆیی و کورد بوون لە بەر زۆری بەرنامەکە دانەندراوە، تەنیا قسەکانی جەماڵ پوورکەریم لەو بەرنامەیە دا داندراوە.\nPosted in دیمانه, مقالات\nسەردانی نەمر کەریم حەدداد لە رێکەوتی 2014/04/05 . شاری ڤێسترۆسی سوید لە لایەن ساڵە نەڵۆسی، حامید درودی ، حامید نەسیری و رەشید حەیدەری. رۆژێکی خۆش و باسی زۆر کرا و جەوێكی زۆر دۆستانە و خۆش بوو.\nچاوپێکەوتن لەگەڵ د. کوردۆ عەلی دا، هەڵۆ بەرزەنجەیی\nڤیدیۆ، 16خێزانی رۆژهەڵاتی کوردستان لە کەمپی گردەچاڵ لە رەوشێکی خراپدا دەژین\nپ م نیوز: رەنگین شەرۆ سەردانی 16 بنەماڵەی پەنابەری کوردی رۆژهەڵاتی کوردستانی کردوە کە لە گردەچاڵی نزیک هەوڵیر دەژین.\nکۆمەڵەو دیموکرات وەڵامی پەکەکە دەدەنەوە.."مێژومان دیارە"\nعەبدولڵا ئاكرەیی: رێگەی تووند دەگرینە بەر، چونكە ئارامی هەرێمی كوردستان بۆ ئێمە گرنگە".\nمحەممەد مورادی لە وتووێژی "کوردستان"دا: پیاوانی حکوومەت، ئـێمەیان بە مرۆڤکوژ و خراپکار دەزانی\nڤیدیۆ، وتووێژ لە گەڵ هاوڕێ عەلی عەزیزی، ساڵە نەڵۆسی\nکاک عەلی یەکێک لە فەرماندە قارەمان و بە ناوبانگەکانی حیزبی دێمۆکڕاتی کوردستانی ئێران بوو کە دوای راگرتنی شەڕی چەکداری و نیشتەجێ بوون لە کۆیە،\nجەمیل کولاهی: چوونی هێزەکانی پەکەکە بۆ هەورامان، بە ئاسانکاری یەکێتی و کۆماری ئیسلامی ئێرانە\nجەمیل کولاهی، خوێندکاری کۆمەڵناسی زانکۆی ئۆسلۆ، لەوەڵامی پرسیارەکانی نوچەنێت، لەئامانجەکانی پەکەکەو دەستوەردانەکانی ئەو هێزە لەبەشەکانی کوردستاندا، پێیوایە، پەکەکە هەمیشە لەگەڵ وڵاتانی داگیرکاری کوردستان هاوپەیمان بووە.\nدوکتور یەکتا ئۆزونئۆغلۆ: کورد هەرچی هەیەتی تا ئەمرۆ لە سایەی دیپلۆماسی و لێزانینی شەهید قاسملوو بووە\nماڵپەری حیزبی دێموکراتی کوردستانی ئێران” کۆمیتەی دانمارک” لە گەڵ دوکتور یەکتا ئۆزونئۆغلۆ ،دۆستی لە مێژینەی شەهید دوکتور قاسملوو و حیزبی دێموکراتی کوردستانی ئێران وتووێژێکی پێکهێناوە.\nمحەممەد نەزەری: ئەندامێکی سادەی حیزبی دێموکراتم و دەبم و شانازی پێوە دەکەم\nپێشمەرگەکان: رادیۆ زەمانە لە رێگای تەلەفوونەوە گفتوگۆیەکی لەگەڵ زیندانی سیاسی ناسراوی کورد”محەممەد نەزەری” ئەندامی حیزبی دێموکراتی کوردستانی ئێران پێکهێناوە.\nڤیدیۆ، وتووێژ لە گەڵ کاک کەیهان یۆسفی کە مەترسی دیپۆرت‌کردنەوە بۆ ئێرانی لەسەرە\nپێشمەرگان: کەیهان یۆسفی ئەندامی حیزبی دێموکرات کە ماوەیەک پێش لە وڵاتی سوید داوای پەنابەریی کردبوو، دوانیوەڕۆی ڕۆژی چوارشەممە ڕێکەوتی ٢٢ی ڕەزبەری ١٣٩٤ی هەتاوی دەسبەسەر کراوە\nئاکامی هەڵبژرادنی پاڕڵمانی تورکیا لە روانگەی سیاسەتوانێکی کوردوە، هەڤپەیڤین: رەحیم رەشیدی\nبە ئامانجی تاوتوێ کردنی ئاکامەکانی هەڵبژارنی پاڕڵمانی تورکیە کە رێکەوتی ١ی نوامبری ٢٠١٥، بەرێوەچوو. ئەم وتووێژەم لەگەڵ سیاسەتوانی کورد رێزدار عەبدوڵا حیجاب پێکهێنا:\nمحمد سالح قادری :ئێران پێش بەغدا رێگە لە سەربەخۆیی کوردستان دەگرێت\nئێران ھەمیشە ھاوکاری رێکخراوە توند ھاژۆیە ئیسلامییەکانی حزبوڵڵای لوبنان، حوسییەکانی یەمەن، رژێمی بەشار لە سوریا و ھاوپەیمانەکانی دیکەی لە عێراق دەکات, لابردنی گەمارۆ ئابوورییەکان لەسەر ئێران, دەرفەتێکی باشتر بۆ کۆماری ئیسلامی دەڕەخسێنێت.\nحەسەن شەرەفی: ئێمە لە بەشەکانی کوردستان دەست تێوەردان ناکەین بەڵام پەرۆشی هەموو پارچەکانی کوردستانین\nحەسەن شەرەفی: نەیارانی کوردستان، ئەوانەی کە بەسەر هەر پارچەیەک لە کوردستان دا زاڵن، نە دەیانهەوێ ئەو دەسەڵاتە هەبێ و نە ئەگەر هەیە و بە ناچاری قبووڵی دەکەن کە هەیە،نایانهەوێ بەرەوپێش چوونی هەبێ، نایانهەوێ ئەمنیەتی هەبێ و هەرچەند نا ئەمنیش زیاتر بێ بەستێن بۆ دەخاڵەت و دەست تێوەردانی وان و کزکردنی ئەو دەسەڵاتە زیاتر دەرەخسێنێ.\nوتووێژێکی سکایپی لە گەڵ بەڕێز کاک عەلی قادری، ساڵە نەڵۆسی\nبرای بەڕێز کاک عەلی قادری، ماوەیەکی دور و درێژ و لە کاتە سەختەکاندا، پێشمەرگەی حیزبی دێمۆکڕاتی کوردستانی ئێران بوو و لە دەیان شەڕدا بەشداری قارەمانەنەی کردوە و چەندین بەرپرسایەتی هەبووە و لە دوای جوێ بوونەوەی کۆنگرەی 8 وەک زۆربەی بنەماڵەی قادریەکان ، چووە ریزی حدکا رێبەرایەتی شۆڕشگێر .\nوتووێژێک لە گەڵ هاوڕێ کاک عەبوبەکر رەحمانی ناسراو بە عەبووە سوور، ساڵە نەڵۆسی\nکاک عەبوبەکر باسێک لە سەر ژیانی پێشمەرگایەتی و باسی لە خۆ دەرباز کردن لە گوندی جاشێران دەکا کە چۆن هەڵۆ ئاسا 10ی بەیانی دوژمنیان راو ناوە و لە گەڵ شەهید بازید ایران دوست خۆیان دەرباز کردوە .\nوتووێژێک لە گەڵ هاوڕێ کاک محەممەد سولەیمانی، ئامادە کردنی: ساڵە نەڵۆسی\nکاک محەممەد سولەیمانی، کادر و پێشمەرگەی قارەمانی حیزبی دێمۆکڕاتی کوردستانی ئێران، کە چەند جارێک بریندار بووە و باسێک لە ژیانی پێشمەرگایەتی خۆی دەکا.\nڤیدیۆ ، وتووێژ لە گەڵ هاوڕێ کاک حەمەدەمین بایەزیدی\nوتووێژ لە گەڵ هاوڕێ کاک حەمەدەمین بایەزیدی، پێشمەرگە و فەرماندەی قارەمانی هیزی قەندیل ( ئاوارە) کە لە شەر دژی داگیراندا 9 جار بریندار بووە و زیادتر لە 19 ساڵ پێشمەرگە بووە و دەیان جار تەشویق کراوە.\nبه‌رنامه‌ی هه‌له‌و واشنتن: ڕۆڵی تورکیا لە ڕۆژهەڵاتی ناوەڕاستدا\nبە بەشداریی بەڕێز سەلاح مەجیدپوور شارەزای سیاسیی کورد لەوڵاتی هۆلەند.\nسەڵاح مەجید پوور: مه‌سه‌له‌ی ئه‌تۆمیی ئێران وایکردوه ئه‌م جه‌مسه‌رانه له خۆرهه‌ڵاتی ناوه‌راستدا به‌ڕێکه‌وتنێک بگه‌ن.\nسه‌لاح مه‌جید پوور ده‌ڵێت جه‌مسه‌رگه‌ری له هه‌رێمی خۆرهه‌ڵاتی ناوه‌راستدا واده‌کات که خه‌ونی روسه‌کان له‌و هه‌رێمه‌دا بێته دی ، ده‌شڵێت مه‌سه‌له‌ی ئه‌تۆمی ئێرانی وایکردوه ئه‌م جه‌مسه‌رانه له خۆرهه‌ڵاتی ناوه‌راستدا به‌ڕێکه‌وتنێک بگه‌ن.\nسێمینار، کاک رۆستەم جەهانگیری، هاوڕێیانی پێشوو دوای چاپی کتێبی کاک مستەفا نەیان توانی 2 حەوتوو تەحەموول بکەن و کتێبەکە موتالعە بکەن ….\nسێمینارێکی گشتی بۆ هاوڕێی بەڕێز کاک رۆستەم جەهانگیری، ئەندامی دەفتەری سیاسی و بەرپرسی کۆمیسیۆنی سیاسی و نیزامی حیزبی دێموکراتی کوردستانی ئێران لە شیستا ترێڤ لە دەقەری ستۆکهۆڵم پێک هات.\nمستەفا هیجری: ناتوانین لەبەرخاتری هەرێمی كوردستان دەستبەرداری خەباتی چەكداری بین، یەریڤان سەعید\nنزیكەی مانگێكە گەشتێكی دەستپێكردووە بۆ ئەوروپا و ئەمریكا، یەكەم وێستگەی گەشتەكەی ئەڵمانیا بوو، نزیكەی سێ هەفتەشە لە ویلایەتە یەكگرتووەكانی ئەمریكایە و (رووداو) لە واشنتن هەڤپەیڤینێكی لەگەڵ سازكرد.\nدیمانه له‌گه‌ڵ مسته‌فا هیجری\nدیمانە لە گەل مستەفا هیجری سکرتێری گشتی حیزبی دێمۆکڕاتی کوردستانی ئێران لە دەنگی ئەمریکا\nعومەر ئێلخانی زادە: ده‌بێ په‌كه‌كه داوای لێبوردن له بنه‌ماڵه‌ی ئه‌و شه‌هیده‌ی دیموكرات بكات\nشەریف فەلاح : پاش هه‌ڵگیرسانی گرژی و ئاڵۆزی له‌نێوان پارتی كرێكارانی كوردستان و پێشمه‌رگه‌كانی حزبی دیموكراتی كوردستانی ئێران له كێله‌شین و سنووه‌ركانی باشوور و رۆژهه‌ڵاتی كوردستان، كه گیان له‌ده‌ستدانی پێشمه‌رگه‌یه‌كی حدكا و برینداربوونی 3 پێشمه‌رگه‌ی دیكه‌ی لێ كه‌وته‌وه، زۆر پارت و لایه‌نی سیاسیی كوردستان له‌مباره‌یه‌وه هه‌ڵوێستیان ده‌ربڕی.\nهوشداری گرووپێک له نوێنه‌رانی پاڕلمانی ئوڕووپا سه‌باره‌ت به دۆخی مافه‌کانی مرۆڤ له ئێران، ئامادەکردنی: سەلاح پیرۆتی\nکوردستان میدیا: پاش هێرشی پ‌ک‌ک بۆسەر چەند پێشمەرگەی حیزبی دێموکرات لە سنووری کێلەشین، فەرماندە، پێشمەرگە و برینداران، ئامانجی خۆیان لە رۆیشتنەوە، گرفتەکان، ئاستەنگەکانی سەر رێگایان و هەروەها چۆنیەتیی هێرشی پ‌ک‌ک بۆسەر هێزەکەی حدکا، دەخەنە روو.


ڕەمزی کارتال: دەبێت حکومەتی سوید داوای لێبوردن لە گەلی کورد بکات – کوردی – RojNews.News\nڕەمزی کارتال: دەبێت حکومەتی سوید داوای لێبوردن لە گەلی کورد بکات\n22/06/2020 - 9:41:45 am\nشەممە, 13 يون 2020 – 21:16 ڕۆژنیوز – ناوەندی هەواڵەکان\nپێش ٣٤ ساڵ لە ٢٨ی شوباتی ١٩٨٦ ئۆلۆف پالمێ، سەرۆک وەزیرانی ئەو کاتەی حکومەتی سوید کوژرا، ئەم ڕووداوەش خرایە ئەستوی کورد، بەرپرسە ئەمنیەکانی ئەو سەردەمەی سوید، بەبێ هیچ بەڵگەیەک پەکەکە-یان تاوانبار کرد و لە سەرتاسەری ئەروپا لە دژی کورد دەست بە کەمپینی پشتگوێخستن کرا، بەڵام پێش چەند ڕۆژێک پۆلیسی سوید بکوژی ڕاستەقینەی دۆزییەوە و دۆسیەکەی داخست.\nڕەمزی کارتال، هاوسەرۆکی کۆنگرەی گەل لەسەر ئەو ڕووداوە وتی: پالمێ، یەکێک بوو لە پشتیوانانی گەلی کورد و فەلەستین، بەهۆی ئەوەی پالمێ هەم لایەنگری گەلانی چەوساوە بوو، هەم لەسەر ئاستی نێودەوڵەتی دژی سیاسەت ئەمپەریالیستەکانی ئەمریکا بوو، کوژرا.\nکارتال، تیشکی خستە سەر قسەکانی پالمێ کە دەیوت، ‘کورد مافی خۆیەتی بگات بە ئازادیی’ و دەیویست پرسی کورد بە ڕێگای دیموکراتی و سیاسی چارەسەر بکرێت و داوای یەکێتی کوردی دەکرد و دوای ڕژێمەکەی ١٢ی ئەیلولی تورکیا، لە دژی فشار و ئەشکەنجە و زیندانیکردنەکانی تورکیا وەستایەوە و پشتیوانی گەلی کورد بوو.\nکارتال، لە بەردەوامی قسەکانیدا وتی: لە ئەوروپا هەر کاتێک سەرکردەیەک خاوەنداریی لە پرسی کورد کردبا، دەبووە مەترسی بۆ سەری، تێکۆشانی چەکداری ١٥ی تەباخی ١٩٨٤ بۆ تورکیا و ناتۆی هاوکاری، پرسێکی قورس و قبوڵنەکراو بوو، بۆیە کوشتنی پالمێ لە چەندین ڕووەوە بۆ ئەوان دەبووە دەستکەوتی گەورە.\nکارتال، ڕاشیگەیاند، کە بە کوشتنی پالمێ سیناریۆیەکی وەها ڕێکخرا کە پۆلیسی شاراوەی سوید، لەگەڵ ئەمریکا، ئەڵمانیا، بەریتانیا و هێزە تاریکەکانی ناتۆ ئەم پلانگێریەیان ئامادە کرد و خستیانە ئەستوی پەکەکە.\nکارتال، هەروەها ئاماژەی بەوەش کرد، کە هەم لە سوید و هەم لە ئەڵمانیا و وڵاتانی دیکەی ئەوروپا لە دژی پەکەکە ئۆپڕاسیۆنی گەورە دەستی پێکرد و وتی: پەکەکە پشتگوێ خرا و ئەمەش بووە هۆی ئەوەی کۆنسێپتەکەی تورکیا بە پشتیوانی ناتۆ لە دژی پەکەکە گەورەتر و بەرفراوانتر ببێت، بە کوشتن پالمێ هەم لە ناوچەکە، هەم لە کوردستان و ڕۆژهەڵاتی ناوەڕاست و ئەوروپا و لەسەر ئاستی نیودەوڵەتیش، لە دژی پەکەکە کەمپەینی تیرۆریزەکردن دەستی پێکرد.\nلەبارەی دۆسیەی کوشتنی پالمێ، کارتال وتی: بڵاو کردنەوەی لێدوان لەم بارەیەوە، بەبێ ئەوەی هیچ پەیوەندیەک بە کوردەوە بکرێت، بەبێ ئەوەی لەم بارەیەوە خۆیان ڕەخنە بکەن و هەڵوێستێکی جیاوازتر بنوێنن و بە تاوانبارکردنی بکوژێک کە مردووە، داخستنی دۆسیەی کوشتنی پالمێ، هەم بۆ ڕای گشتی سوید، هەم بۆ جیهان و بە تایبەت بە گەلی کورد بارودۆخێکی وەها نییە کە جێگای قبوڵکردن بێت، ڕاستە هێزە تاریکەکان پالمێیان کوشت و دوای ٣٤ ساڵ ئەم دۆسیەیە داخرا، بەڵام لە دژی ئەمە دەبێت تێکۆشانێکی گەورە و بەرفراوان بەریوە بچێت.\nکارتال هەروەها وتی: حکومەتی سوید لە سەر ئەم دۆسیەیە دەبێت داوای لێبوردن لە کورد بکات و ئەو ڕووداوانەی ڕوویانداوە، دەبێت ئاشکرای بکات، بۆ ئەم مەبەستە ڕێکخراوە کوردیەکان دەست بە تیکۆشان دەکەن، لەگەڵ ڕیکخراوە کوردییەکان، لایەنە پێشکەوتووخواز و دیموکراتەکان و ڕیکخراوەکانی کۆمەڵگای مەدەنی، بزوتنەوەی ژنان و دۆست و هاوڕیانی کوردیش، بە تایبەت لە سوید و بە گشتی لەسەر ئاستی نێودەوڵەتی دەبێت خەبات و تێکۆشانی گەورە بەڕیوە ببەن و دەبێت فشاریش دروست بکەن، دوای تێپەڕبوونی ٣٤ ساڵ بەسەر ئەو ڕووداوە و بڵاوکردنەوە لێدوان بەبێ ئەوەی پەیوەندی بە پەکەکە وە بکریت، جێگای قبوڵکردن نییە و نابێت بەم شێوە سادەیە کوشتنەکە بخەنە ئەستۆی کەسێکی تر و دۆسیەکەی دابخرێت، دەبێت داوا لە حکومەتی سوید بکرێت، کە لیدوانێکی قبوڵکراو و ڕاست بڵاو بکاتەوە و بۆ ئەم مەبەستەش دەبێت تێکۆشانێکی بەرفراوان بەڕێوە بچێت.


◄ ئەنجام: 408 تۆمار دۆزرایەوە، لاپەڕە 1 لە 41 ژمارەی تۆمار لە لاپەڕەیەکدا: 🗐 1 🗐 5 🗐 10 🗐 25 🗐 50 🗐 100\n- لەیەکەم رۆژی ساڵی نوێدا لە سلێمانی 18 منداڵ لەدا [ زۆرتر... 👁] ✖ ✖ ✖ 0 6 ✔ 60% ✍ هـ.ب. 1-1-2013 15:05:30\n👁 ئەم بابەتە 47,190 جار بینراوە\nباشووری کوردستان - دوو چەکداری نەناسراو پۆلیسێک ل [ زۆرتر... 👁] ✖ ✖ ✖ 0 3 ✔ 68% ✍ هـ.ب. 1-3-2014 19:25:07\n👁 ئەم بابەتە 13,227 جار بینراوە\n- هێزەکانی پێشمەرگە لە قۆڵی دوزخورماتوو هێرشیان [ زۆرتر... 👁] ✖ ✖ 0 22 ✔ 95% ✍ هـ.ب. 1-10-2014 8:06:32


ھاڵۆوین - ویکیپیدیا، ئینسایکڵۆپیدیای ئازاد\n٣١ی تشرینی یەکەم\npumpkin، turkey meat، candy\nھاڵۆوین (ئینگلیزی: Halloween) جەژنێکی کۆمەڵایەتییە کە لە جیھانی ڕۆژاواییدا بەرز ڕادەگیرێت و ھەموو ساڵ لە ٣١ی تشرینی یەکەم (٣١ی ئۆکتۆبر - ٩ی ئابان) خەڵک جلوبەرگی سەیر و سەمەرە لە بەر دەکەن و دێنە سەرشەقام و کۆڵانەکان و خۆشی دەکەن.منداڵان بە تورەگەیەکی نەخشدار ئەو ماڵ و ماڵی گەڕەک دەکەن و شیرینی و دیاری کۆ دەکەنەوە.\nزۆرێک لە شارەزایانی بواری چاند (فەرھەنگ) لە ئەورووپا و ئەمریکا باوەڕیان وایە کە بە پێچەوانەی فەلەکان، کە ئەم جەژنە بە جەژنێکی ئایینی دەزانن، ھاڵۆوین ھەر وەک جەژنی خەرمان ھەڵگرتنەوەی کوردەواری وایە کە تا ڕادەیەک لەگەڵ بڕوای فەلەییتێکەڵکراوە.\n^ http://books.google.com/books?id=YVgJAAAAIAAJ&q=Hallowe'en+contraction&dq=Hallowe'en+contraction&hl=en&ei=Y6i8TtXJOcargwe2lN28Bw&sa=X&oi=book_result&ct=result&resnum=5&ved=0CD8Q6AEwBDgK ٢٥ی کانوونی دووەمی ٢٠١٧ لە وەیبەک مەشین، ئەرشیڤ کراوە.\n^ http://www.bbc.co.uk/religion/religions/christianity/holydays/halloween_1.shtml ١٨ی شوباتی ٢٠١٧ لە وەیبەک مەشین، ئەرشیڤ کراوە.\nوەرگیراو لە «https://ckb.wikipedia.org/w/index.php?title=ھاڵۆوین&oldid=906452»\nئەم پەڕەیە دواجار لە ٢٠:٠٠ی ٧ی شوباتی ٢٠٢٢ نوێ کراوەتەوە.


چوين جورئه‌ت خوه‌شه‌ويسی له‌ناونی فه‌يليه‌يل دروس بكه‌يم؟ - شـه‌فـه‌ق نيـوز\nچوين جورئه‌ت خوه‌شه‌ويسی له‌ناونی فه‌يليه‌يل دروس بكه‌يم؟\nراسه چواريه‌كی رويوه‌ر گووشه‌ی زه‌وی ها له‌جه‌نگيگ بی وينه، وه‌لی باقيه‌گه‌ی ناچارن و كاريگه‌ری ديريد له‌بانيان و راسه‌وخۆ يا ناڕاسه‌وخۆ باجه‌گه‌ی ئه‌يه‌ن، جياوازی سه‌ره‌كييش ته‌نيا قوربانيده‌ره نه‌م ته‌ماشاكه‌ر، ئمجا وه‌گووره‌ی ئه‌وه‌گ له‌لی ئاگاداريم له مێژوو ئنسانيه‌ت ريژه‌يگ له خوسه‌و كينه‌ت و وه‌رده‌وامی تون وتيژی له‌ی لايه‌نه‌و نيه ك حاڵ حازر له وڵاته‌يل خوه‌رهه‌ڵات ناوين دوينيمنه‌ی وه‌تايبه‌ت له عراق.\nله‌يرا ئه‌خوازيم بپرسيم كی كی ئه‌كوشيد؟ كی راو كی نه‌يد؟ كی له‌ی هه‌مگه رويداگه نه‌فداره؟ له نه‌وين كه‌سه‌يل سووزدار و خوه‌شه‌ويسی و خاوه‌ن حورمه‌ت و قه‌بولكردن يه‌كتری كی حوكم كی ئه‌كا؟ ئه‌گه‌ر دادگه‌ری نه‌مه‌ند دوياخر چه ئه‌دێ؟ وه‌خت فريه‌يگ چيه سه‌ر و نه‌تويه‌نستيم بويری خوه‌شه‌ويسی وه‌ل يه‌كتری دروس بكه‌يم و ئيراده ئه‌را ئه‌وه‌يش نه‌يريم و ئه‌و خوداوه‌نديشه ك ئويشيم ئيمه په‌رسيمنه‌ی خوداوه‌ند جه‌نگ نيه، به‌ڵكوو نيشانه‌ی خوه‌شه‌ويسيه.\nچشته‌يل فريه‌يگ ك له‌وه‌خت جه‌نگ په‌يا ئه‌دی نرخ خوه‌ی له‌ده‌س ئه‌دا، له‌وانه‌يش خوه‌شه‌ويسی و قه‌بولكردن يه‌كتری، ئه‌گه‌ريش ئی چشته وه ڕاسی نه‌ود، ئه‌وه كوشتار وه‌رده‌وام ناونيمان چاره‌سه‌ر ئه‌را ئی گرفته، ئمجا با ئامووژگاری له‌يه وه‌ربگريم و وه‌رده‌وامی خوسه‌و كينه‌ت بووسنيم ك ئه‌و كوشتار وه‌رده‌وامه له‌لی ئه‌كه‌فيده‌و، چوينكه ده‌رخستن و چه‌سپانن خوه‌شه‌ويسی هه‌وه‌جه وه ئی هه‌مگه چشته نه‌يريد و مه‌ردميش له‌بانيان نويسياگه ك قوربانی بيه‌ن ئه‌را ئی وڵاته تا وه‌لای كه‌مه‌و بوونه هاووڵاتی.\nئه‌و مه‌ردمانيشه ك هووكاره نه‌وينه خزمه‌ت خوه‌يان بكه‌ن وه‌بی ناچاری، چوين ئه‌دێ پيشبينی له كه‌سه‌يل تر بكه‌ن ئه‌و كاره له جيايان بكه‌ن، دی چاره‌سه‌ر گونجياگيش ئه‌را عراق ك گشت مه‌ردم يه‌كڕز بوون له روی وه‌ڕوی بوينه‌وه‌ی ئافه‌ت نه‌فامی هاوشيوه‌ی ريكخرياگيگ جوور داعش و گرووپه‌يل تر. له وه‌رانوه‌ر ئه‌وه‌يش بايه‌س له بانيان واز له جه‌نگ نه‌ته‌وه‌يی و تايفی بارن ك ژير وه‌ژير له‌ناونيان وجوود ديريد وزاڵ بويه‌سه بان گشت چشتيگ و ته‌نانه‌ت زه‌رده‌خه‌نه‌ی روخسارمانيش.\nئيمه‌ی كورد فه‌يلييش جيا نييم له‌ی بنه‌ماو جه‌نگ كرديم تا چشتيگ ئاڵشت بكه‌يم و جارجاريش شانازی ئه‌كه‌يم ك وژدانمان ئاسووده‌س، هووكاره‌گه‌يشی ئه‌وه‌سه ئيمه به‌شيگ نييم له‌ی كيشه‌ی تيژه له‌ناونی عراقيه‌يل و رووژگاره‌يل وه‌رين ئه‌وه نيشانمان دا ك دژايه‌تی يه‌كتری نه‌كه‌يم له‌وه‌ر چه‌سپانن رای، به‌ڵكوو جه‌نگ له‌وه‌ر ده‌سخستن خوه‌شه‌ويسی و خه‌بات بكه‌يم ئه‌را خاسسازی حاڵه‌ته‌يل شيويان ته‌نانه‌ت ئه‌گه‌ر وه شيواز و ريڕه‌ويگ عراقی ناكاريگه‌ريش بويه.\nئيمه ڕی تون وتيژی ناگريمه وه‌ر ئه‌را چه‌سپانن وجوودمان، چوينكه ئه‌وه‌گ ئی ڕيه بگريده وه‌ر هويچ ره‌واجيگ نه‌يريد و دويرمانه‌و ئه‌خا ئه‌را دويرترين خاڵ، ئمجا چشته‌يل فريه‌يگ له‌ليمان بردن تا خوسه‌و كينه‌ت له‌وه‌رانه‌وه‌ر يه‌كتری بيه‌نه پيمان، ئوميده‌واريم له‌يوا ئامانجه‌يليگ هه‌رچه‌نی نرخی ماددی يا گيانييش بوود جيوه‌جی نه‌دێ.


هیوا سەید سەلیم - 28-09-2018 - 9769 جار خوێندراوەتەوە\nوادەی بانگەشەی هەڵبژاردنی خوولی پێنجەمی هەڵبژاردنی پەرلەمانی كوردستان بە كۆتاهات، ئەم جارەشیان وەك هەر جارەكانی تر، قەوارو لیستەكان بەڵێنی زۆریان بە دەنگدەرانی خۆیان دا، بەڵام ئەوەی كە زۆر جێگای هەڵوەستە لەسەر كردنە ئەوەیە كە حزبەكان بە تایبەت دوو حزبی دەسەڵاتدار ئاستی بەڵێنەكانیان هێندە بەرزكردەوە بە جۆرێك كە ئەگەر نیوەی ئەو بەڵێنانە بكرێن بەكردار هەرێمی كوردستان دەبێتە یەكێك لەو وڵاتانەی كە ركابەری دەكەن لەسەر 10 وڵاتە خۆشگوزرانەكەی ( رەفاه) جیهان، كە پێوەری ماسترۆ دەیانگرێتەوە.\nلە كاتی بانگەشی ئەمجارەی هەڵبژاردن، ئەوەی جێگای تێبینی بوو هێزەكانی دەسەڵات بە نەغمەی ئۆپۆزسیۆن بەلێنیان بە جەماوەر دەدا، وەك ئەوەی ئەوان پێشتر لە دەسەڵات نەبووبن، یان ئەوەی لە 27 سالی ڕابردوو بۆ خەڵك نەكرا بێت لە خزەمەتگوزاری و ژیانێكی شایستە بۆ چین و توێژەكان، ئۆباڵەكەی لە ئەستۆی ئەوان نەبووبێت.\nدەسەڵات لە هەرێمی كوردستان لە شوێنی ئەوەی بڵێن بە خەڵك، غەدری مووچەتان لەسەر هەڵدەگرین، ئەو خزمەتگوزاریانەی لێمان بێبەش كردوون بۆتان دەگێرینەوە، وە ئەوانەشی كە بە ناهەق لەسەر حسابی ئێوە دەوڵەمەندبوون لە دەسەڵات دووریان دەخەینەوە، دێن بەڵێنی قەبەقەبە بە خەڵك دەدەن.\nلە تەواوی ئەو 27 ساڵەی حوكمڕانی كوردی، ئەوەی كە زەمینەی ئەو جۆرە بانگەشەی بەڵێنی زۆر و كرداری كەمی ڕەخساندووە، بریتیە لەوەی كە بەڵێندانی بێ كردار لە ڕابردوو هیچ باجی لەسەر نەبووە، واتا هەرێمی كوردستان میللەتێكی بێ زاكیرەی هەیە، ئەگینا خەلك دەبوو ئێستا لە بەڵێنەكانی ڕابردوو بپرسێتەوە، نەك باوەڕو متمانە بە بەلێنی بێ كردار بكات.\nسیستەمی سیاسی لە كوردستان بەهۆی حزبایەتی كوێرانە هێندە شێوێندراوە، بە جۆرێك كە بوار نەدراوە دەنگدەری حزبەكان لەسەر بنەمای كارنامە و كردار دەنگ بدەن، بگرە دەنگدەر خۆشی بێت و ترشی بێت دەبێت دەنگ بەو حزبە بدات كە حزب وەك كۆیلە ئیرادەكەی لێ زەوتكردوەە، لەو جۆرە سیستەمانەش ئاسان نیە ئاڵوگۆری سیاسی و دەستاودەستی دەسەڵات بكرێت.\nلە دۆخێكی وادا دەبێت هەنگاوی یەكەم گۆڕانكاری لەنێوخۆی حزبەكان بكرێت، لەوێوە تاكی ئازا و چاوكراوە پێبگات، كە جورئەتی ئەوەی هەبێت لە بەڵێنەكان بپرسێتەوە، نەك رەش و سپی كوێرانە وەك موریدێك لە هەڵبژاردنەكان و كاتەكانی تریش پشتیوانی لە حزب بكات.\nبەدەر لە فشاری ناوخۆی حزب كە لە ئێستادا بوونی نیە، دەبێت لە كوردستان بیر لە دۆزینەوەی میكانیزمی تازە بۆ بەدواداچوونی بەڵێنەكانی هەڵبژاردن بكرێتەوە، دۆزینەوە ئەو جۆرە میكانیزمانەش كە كاریگەری لەسەر درووستكردنی ڕای گشتی هەبێت بۆ كاراكردنی كارتی فشار لەسەر دەسەڵات و حزبەكان، بە شێوەیەك كە وادەكات كە دەسەڵات ناچاری جێبەجێكردنی بەڵێنەكان بكات.\nبۆ ئەم مەبەستەش میدیا وەك دەسەڵاتی چوارەم لە رێگای بە ئەرشیفكردنی بەڵێنەكانی بانگەشەی هەڵبژاردن دەتوانێت رۆڵی خۆی بە چاكی پیادە بكات، وە زوو زوو ئەو بەڵێنانە بە بیر هەموو لایەك بهێنێتەوە، لایەنی كەمتەرخەم بخاتە بەر رەخنەی جدی.\nلە كۆتایدا دەڵێین بەكرداركردنی بەڵێنەكانی هەڵبژاردن، دەبێت كاری جدی لەسەر بكرێت، ئەویش بەوەی دەسەڵات بۆی نەبێت هەمیشە چەند مانگێك پێش هەلبژاردنەكان كوردستانمان بۆ بكاتە بەهەشت و جیهانێكی یۆتۆبیایی، دوای ئەوەش پشتی لێبكاتەوە چوار ساڵی ڕەبەق خەڵك لە دۆزەخی بێ مووچەی و كەمی خزمەتگوزاریەكان بژین.\nئەمشیان بەوە دەكرێت كە دوای ڕاگەیاندنی ئەنجامەكانی هەڵبژاردن هەموو هێزو قەوارەكان بۆ چوونە ناو دەسەڵات نەكەونە پێشبركێی یەكتری، بگرە بە بوونی حكومەتێكی لاوازی كەمینە و ئۆپۆزسیۆنێكی بەهێز، دەكرێت فشارەكان بۆ بە كرداركرنی بەڵێنەكان هەلبژاردنی زیاتڕ بكرێن.\nخۆ ئەگەر ئەمجارەشیان هەمووان لە ئاست جێبەجێكردنی تەنیا نیوەی بەڵێنەكانی خۆیان بن كە بە خەڵكیان داوە، هەمووان پەنجە شایدمانیان بۆ بەرز دەكەینەوە و دەڵێن:\n( كوێرە چیت دەوێت دوو چاوی ساغ) بەڵام ڕابردوو ئەوەمان پێناڵێت.


هەموو عێراق دەبێتە چەند بازنە؟\nڕۆژنامەى سەباحى فەرمى ئەمڕۆ شەممە بڵاویکردەوە، وا چاوەڕواندەکرێت ڕۆژى شەممەى داهاتوو ڕێکەوتى 10ى تشرینى یەکەمى 2020 پەرلەمان ناکۆکیەکان لەسەر مادەى 15 یاسایى هەڵبژاردنى نوێ یەکلا بکاتەوە کە تایبەتە بە دابەشکردنى بازنەکانى هەڵبژاردن.\nغایب عەمیرى پەرلەمانتارى هاوپەیمانى سائیرون بە ڕۆژنامەکەى وتووە، ئەو پیشنیارەى کە نزیکە لەجێبەجێکردنەوە و ڕەزامەندى زۆربەى حزبەکانى لەسەرە ئەوەیە کە هەر بازنەیەک 3 بۆ 5 کورسى لەخۆ بگرێت، لەگەڵ پشتبەستن بە ژمارەى ژنان لەپەرلەمان.\nباسى لەوەشکردووە، هەورەها نیمچە ڕێکەوتنێک لەنێوان لایەنەکاندا هەیە بۆ ئەوەى هەموو عێراق نزیکەى 83 بازنەى هەڵبژاردن بێت.\nلاى خۆشیەوە یۆنادم کەنا سەرۆکى فراکسیۆنى ڕافیدەین لەپەرلەمانى عێراق بە ڕۆژنامەى سەباحى فەرمیى ڕاگەیاندووە، ئاڕاستەیەکى گشتى لەناو پەرلەماندا هەیە بۆ ڕێکەوتن لەسەر ژمارەى بازنەکان لە 3 بۆ 7 بازنە بۆ هەر پارێزگایەک و ژمارەیەک لایەنیش لەوە ناڕازین.\nهەفتەى ڕابردوو پەرلەمانى عێراق دەنگیدا لەسەر میکانزیمى تایبەت بە دابەشکردنى بازنەکانى هەڵبژاردن، بەڵام دەنگدانى تەواوەتى لەسەر یاساى هەڵبژاردن بۆ 10ى تشرینى یەکەم دواخست.\nیەکەم لێدوانی فەرمی پەکەکە لەبارەى ڕێککەوتنی هەرێم و بەغدا لەسەر شنگال\n2020.10.11 - 16:13\nمیكانیزمی دابەشكردنی بازنەكانی هەڵبژاردن فراکسیۆنەکان کۆدەکاتەوە\n2020.10.11 - 16:40


په‌یامی سه‌رۆكی پارتی ئازادیی كوردستانPAK به بۆنه‌ی تێپه‌ڕبوونی 40 ساڵ له حكومی جیهادی خومه‌ینی دژی كورد | نوێنەرایەتی ئوروپا پارتی ئازادیی کوردستان\nپه‌یامی سه‌رۆكی پارتی ئازادیی كوردستانPAK به بۆنه‌ی تێپه‌ڕبوونی 40 ساڵ له حكومی جیهادی خومه‌ینی دژی كورد\nله حكومی جیهادی خومه‌ینی دژی نه‌ته‌وه‌ی كورد له رۆژهه‌ڵاتی كوردستان، 40 ساڵ تێپه‌ڕی. له ده‌رچوونی ئه‌و فه‌رمانه‌وه هه‌تا ئێستا، شه‌ڕی تاران دژی كورد، به شێوه و ئامرازی جیاواز و له ئاستی جۆراوجۆردا، درێژه‌ی هه‌یه. ئه‌و جیهاده‌ی خومه‌ینی دژی كورد رایگه‌یاند و ئه‌و شه‌ڕه‌ی كه تاران له دژی كوردی ده‌كا، دابڕاو نه‌بوو و نییه له مێژووی پێوه‌ندیی نێوان ده‌وڵه‌تی ئێران و نه‌ته‌وه‌ی كورد،كه پێوه‌ندیی نێوان داگیركه‌ر و داگیركراوه.\nئه‌وه‌ی له ٤٠ ساڵ پێشوودا دژی نه‌ته‌وه‌ی ئێمه رووی داوه، به‌رده‌وامیی ئامانج و سیاسه‌ت و ره‌فتاری دوژمنكارانه‌ی حكومه‌ت و ده‌سه‌ڵاته‌كانی ئێران بووه له 5 سه‌ده‌ی پێشوودا. ئه‌وه‌ش ئه‌و راستییه ده‌سه‌لمێنێ كه كێشه‌ی كورد ته‌نیا له گه‌ڵ سیسته‌می سیاسیی نییه له ئێراندا، به‌ڵكوو، بنه‌ڕه‌تیتر له‌وه، له گه‌ڵ ده‌وڵه‌تی ئێرانه. بۆیه هه‌تا سه‌روه‌ریی ئێران له سه‌ر كوردستان به‌رده‌وام بێ، ئاڵووگۆڕی كورسی ده‌سه‌ڵات و سیسته‌می سیاسیی نێوان ئه‌م تاقم و ئه‌و تاقمی نه‌ته‌وه‌ی حاكم و خاوه‌ن سه‌روه‌ریی، چاره‌نووسی كورد ناگۆڕێ و ناتوانێ ماف و ئازادی و ئاسایش و ئۆقره بۆ كورد وه‌دیی بێنێ. ئێستا كه هاوكات له گه‌ڵ ٤٠هه‌مین ساڵوه‌گه‌ڕی فه‌رمانی قڕ كردنی كورد له لایان تارانه‌وه، رێژیمی ئێران كه‌وتووه‌ته دۆخێكه‌وه ئه‌گه‌ری شكست یان رمان و له ناوچوونی له هه‌ر كاتێكی دیكه به‌هێزتره، ره‌وت و رێكخراوه سیاسییه‌كانی ئۆپۆزیسیۆنی فارس، له حه‌ولی ئه‌وه‌دان كه هاوكات له گه‌ڵ حه‌ولدان بۆ جێگرتنه‌وه‌ی رێژیمی كۆماری ئیسلامی، سه‌روه‌ری و یه‌كپارچه‌یی ده‌وڵه‌تی ئێران، بپارێزن و رێ له هه‌ڵوه‌شانه‌وه‌ی ده‌وڵه‌ته‌كه‌یان بگرن. له‌م نێوه‌دا به داخه‌وه، هێندێك له حیزب و لایه‌نه‌كانی رۆژهه‌ڵاتی كوردستانیش، ستراتیژیی و هاوپه‌یمانیی سیاسیی خۆیان به ته‌رزێك داڕشتووه كه ئه‌و ره‌وت و ستراتیژییه به‌هێز ده‌كه‌ن. رۆڵه‌كانی نه‌ته‌وه‌ی كورد ده‌بێ به وریاییه‌وه له‌م دۆخه بڕوانن و رێگا نه‌ده‌ن به ناوی سیسته‌می دێموكرات و سێكۆلار و دروشمی له‌مجۆره، پێگه و هێز و وزه‌یان بخرێته خزمه‌ت مانه‌وه‌ی ده‌وڵه‌ت و سه‌روه‌رییه‌ك كه له سه‌ر بنه‌مای تواندنه‌وه‌ی كورد و نه‌ته‌وه نه‌فارسه‌كانی دیكه، بنیات نراوه. گه‌یشتنی كورد به ئازادیی، دێموكراسی، دادپه‌روه‌ری، پێشكه‌وتن و به‌خته‌وه‌ریی، ته‌نیا به وه‌ده‌سهێنانی سه‌روه‌ریی سیاسیی و ده‌وڵه‌ت و سه‌ربه‌خۆیی وه‌دیی دێت. پارتی ئازادیی كوردستان، به پشت به‌ستن به هاونیشتمانیانی تینووی ئازادیی و له‌شكری سه‌ربه‌خۆیی كوردستان، تێده‌كۆشێ هه‌موو فاكته‌ره سیاسی و سه‌ربازییه ناوخۆیی و ده‌ره‌كییه‌كان بخاته، خزمه‌ت، به‌كارهێنان و قۆستنه‌وه‌ی هه‌ر ده‌رفه‌تێك بۆ راماڵینی هێزه‌داگیركه‌ره‌كانی ئێران له كوردستان و وه‌دیهاتنی هه‌لومه‌رجێك كه خه‌ڵكی رۆژهه‌ڵاتی كوردستان، له رێفراندۆمێكی گشتیی ئازاد دا، له رێگای سنووقه‌كانی ده‌نگه‌وه، چاره‌نووسیی سیاسیی كوردستان، دیاریی بكه‌ن. له هه‌لومه‌رج و ده‌رفه‌تێكی ئه‌وتۆدا، پارتی ئازادیی كوردستان، رێگای سه‌ربه‌خۆیی و كۆتاییهێنانی به سه‌روه‌ریی تاران، ده‌گرێته به‌ر. له گه‌ڵ ئه‌وه‌دا كه له‌و ٤٠ ساڵه‌دا، به‌ره‌نگاری و به‌ربه‌ره‌كانێی قاره‌مانانه‌ی پڕ فیداكاری و قوربانییدانی رۆڵه‌كانی نه‌ته‌وه‌ی كورد له ئاست و شێوازی جیاوازدا، رووكاری دیكه‌ی، مێژووی چڵ ساڵی پێشووه، به‌ڵام، ئاڵقه‌ی لاواز و نه‌بووی ئه‌و خه‌باته پڕ شانازییه، به‌ره‌یه‌كی كوردستانی یه‌كگرتووی سیاسی- سه‌ربازیی بووه. پارتی ئازادیی كوردستان كه له سێ ده‌یه‌ی ئه‌و خه‌بات و به‌ره‌نگارییه‌دا، به‌شدار و خاوه‌ن ده‌ور و ئاڵاهه‌ڵگری دیسكۆرسی ده‌وڵه‌ت و سه‌ربه‌خۆیی بووه، باوه‌ڕی قووڵی به پێویستیی یه‌كخستنی تواناكانی بزووتنه‌وه‌ی رزگاریخوازیی رۆژهه‌ڵاتی كوردستان و دامه‌زراندنی به‌ره‌یه‌كی یه‌كگرتووی كوردستانی تۆكمه هه‌یه. به‌ره‌یه‌ك كه رۆژهه‌ڵاتی كوردستان بۆ وه‌دیهێنانی مافی دیاریكردنی چاره‌نووسی رێبه‌رایه‌تی بكا، سوپای میللی كوردستان دابمه‌زرێنێ، دیپلۆماسیی نه‌ته‌وه‌یی به‌ڕێوه‌به‌رێ، راگه‌یاندنی نه‌ته‌وه‌یی رێكبخا، ده‌زگای هه‌واڵگری و ئاسایشی نه‌ته‌وه‌یی بنیاتبنێ،مه‌جلیسی یاسادانان دابمه‌رێنێ و كاتی خۆیدا حكوومه‌ت و په‌رله‌مانی كاتی وه‌ك جێگره‌وه‌ی حاكمیه‌تی ده‌وڵه‌تی داگیركه‌ر، پێكبێنێ.\nسه‌رۆكی پارتی ئازادیی كوردستان\n28ی گه‌ڵاوێژی 2719 ك\n19ی ئووتی 2019 ز


واشنتۆن پۆست: ترەمپ تا ئێستا زیاد لە ١٣ هەزار درۆی کردووە\nبە پێی ئامارێکی وردی بەدواداچوونی رۆژنامەی واشنتۆن پۆست هەر قسەیەک و هەر چالاکییەکی سۆشیال میدیا کە ترەمپ بە ئاشکرا کردوویەتی، ''تا ئێستا زیاد لە ١٣ هەزار درۆی کردووە كه دەکاتە نزیکەی ٢٢ درۆ لەهەر رۆژێکدا''.\nئاوێنه: بە پێی زانیارییەکانی رۆژنامەی واشنتۆن پۆستی ئەمریکی، دۆنەڵد ترەمپی سەرۆکی ئەمریکا لە یەکەم رۆژی سەرۆکایەتییەوە تا ئەمڕۆ ١٣ هەزار و ٤٣٥ قسە و تویت و پۆستی کردووە کە بەپێی لێکۆڵینەوە لە راست و دروستییان درۆ دەرچوون.\nپرۆگرامی (فاکت چێکەر)ی سەر بەو ماڵپەڕی رۆژنامەکە داتابەیسێکی فراوانە کە هەموو زانیارییەکی گوماناوی لە لایەن ترەمپەوە بڵاوبکرێتەوە دەخاتە ژێر لێکۆڵینەوەی وردەوە و خوێنەران لە راست و چەوتی زانیارییەکان ئاگادار دەکاتەوە.\nله راپۆرته‌كه‌ی واشنتۆن پۆستدا هاتووه تره‌مپ سێ ساڵ پێش ئێستا له كه‌مپینی بانگه‌شه‌ی هه‌ڵبژارندا به‌ڵێنیدا دیوارێك له سه‌ر سنوری نێوان مه‌كسیك و ئه‌مریكادا دروست ده‌كات به‌ڵام تا ئێستا ته‌نها قسه‌ی له‌سه‌ر ده‌كات، 218 جار باسی له دروستكردنی ئه‌م دیواره كرده‌وه.\nتره‌مپ 204 وتوێتی ئه‌مرۆ ئابووری ئه‌مریكا باشترینه له جیهاندا، به‌ڵام له راستیدا به‌م شێوه‌ییه نیه ئابووری ئه‌مریكا به‌هۆی ئه‌و ئه‌ری تره‌مپ له‌گه‌ڵ كه‌رتی پیشه‌سازیدا دابه‌زینی به خۆیه‌وه بینه‌وه.


Psalmen 108 HTB - زەبوورەکان 108 KSS | Biblica América Latina\nPsalmen 108 HTB - زەبوورەکان 108 KSS\nگۆرانییەک. زەبوورێکی داود.\n1ئەی خودایە، دڵم چەسپاوە،\nبە هەموو گیانم سروود دەڵێم و مۆسیقا دەژەنم.\n2 ئەی ساز و قیسارە، هەستن!\n3 ئەی یەزدان، لەنێو گەلان ستایشت دەکەم،\n4 چونکە خۆشەویستییە نەگۆڕەکەت مەزنە، لە ئاسمان بەرزترە،\nدڵسۆزیشت لە هەورەکان.\n5 ئەی خودایە، بەسەر ئاسماندا بەرزببەوە،\n6 بە دەستی ڕاستت دەربازمان بکە و یارمەتیمان بدە،\n7 خودا لە پیرۆزگاکەی خۆیەوە فەرموویەتی:\nدۆڵی سوکۆت[a] دەپێوم.\n8 گلعاد هی منە، مەنەشەش هی منە،\nیەهودا[b] داری دەسەڵاتی منە.\n9 مۆئاب[c] دەستشۆرمە،\n10 کێیە دەمباتە شاری قەڵابەند؟\n11 ئەی خودایە، مەگەر تۆ نیت کە ئێمەت ڕەت کردووەتەوە و\n12 یارمەتیمان بدە بەرامبەر بە دوژمنەکە،\n13 لەگەڵ خودا سەرکەوتن بەدەستدەهێنین،\n108:7 ناوی دوو شاری کۆنە. شەخەم شارێکی شوورابەند بوو لە پاڵ کێوی گریزیم، سوکۆتیش دەکەوتە دووری شەش کیلۆمەتر لە ڕۆژهەڵاتی ڕووباری ئوردون.\n108:8 گلعاد کوڕی ماکیرە و کوڕەزای منەششێیە و منەششێش نۆبەرەی یوسفە، ئەفرایمیش کوڕی دووەمی یوسفە، یەهوداش کوڕی یاقوبە، بۆیە ئەم ناوانە بوون بە ناوی هۆز و عەشیرەتەکانی ئیسرائیل و هەروەها ناوی شار و ناوچەکانیان.\n108:9 خاکی مۆئابییەکان، دەکەوتە بەشی ڕۆژهەڵاتی دەریای مردوو.\nKSS : زەبوورەکان 108


یەكگرتنەوەی یەكێتی و گۆڕان…؟ / ئەنوەر حسێن – زاگرۆس پۆست\nماڵەوە / وتار / یەكگرتنەوەی یەكێتی و گۆڕان…؟ / ئەنوەر حسێن\nیەكگرتنەوەی یەكێتی و گۆڕان…؟ / ئەنوەر حسێن\nپێنج شه‌ممه 30 نیسان 2015\tوتار 141 جار خوێنراوه‌ته‌وه\nدانیشتنە چڕوپڕو بەئاكامەكانی دوو مانگی رابردووی یەكێتی و گۆڕان لەلایەك، دانیشتنە ناوخۆییەكانی هەڤاڵانی ناوخۆی یەكێتی لەلایەكی ترەوە واپێدەچێت تێپەڕاندنی قەیرانە سەختەكان بێت و لەداهاتوودا بگەنە میكانیزمێك كە دۆستان خۆشحاڵ و نەیاران نیگەران بكات و جۆرێك بێت لەخوڵقاندنی روداوێك.\nلەناوخۆدا دوایین دانیشتنە دوو، سێ، چوار قۆڵییەكان، بەئاگاداری یان بێ بوونی لایەنی ناوبژیوانی چوار كەسایەتی یەكێتی، زۆر پۆزەتیڤ بوون و لەسەر دوو خاڵ راوەستاون، یەكەم، پاراستنی ریزەكانی یەكێتی و گەیشتن بەچارەسەری یەكجارەكی قەیرانەكان و نەرمی نواندنی هەموو لایەك بۆ ئەگەری كۆبونەوەكان و بڕیارە گرنگەكان و راپۆرتی لیژنەكان. لەئاستی دەرەوەدا دانیشتنەكانی یەكێتی و گۆڕان بەهۆی دەستەی ناوبژیوانی چوارو پێنج قۆڵی هەنگاوی باشی بڕیوە كە لەباڵاترین ئاستدا یەكگرتنەوەی گۆڕان و یەكێتییە. لەوەش خوارتر دروستكردنی نیمچە بەرەیەكە، هاوشێوەی حەفتاكانی سەرەتای دروستبوونی یەكێتی و گەڵاڵەكردنی هەڵوێستەكان لەو بەرەیەدا، بەڵام وا بڕیارە كۆبوونەوەی عەلەنی هەردوولا بەڕێوەبچێت و بۆچوونی فراكسیۆنە پەرلەمانییەكانی هەردوولا لەهەولێرو بەغدا، فراكسیۆنە خۆجێییەكانی كوردستان لەسەر مەسەلەو رووداوەكانی ناوخۆ، عیراق، ناوچەكە گەڵاڵەو یەكبخات و ئەگەر بەپێویستیش زانرا رێكەوتنێكی ستراتیژی ئیمزا بكرێت.\nلەهەمبەر پارتیشدا، هەردوولا هاوڕان یان رێكەوتننامەی ستراتیژی نێوان پارتی و یەكێتی بەبەشداری گۆڕان ئاڵوگۆڕی بەسەردا بێت، یان رێكەوتنی ستراتیژی یەكێتی و گۆڕان یەك پاكێج بێت و لەگەڵ پارتی رێكەوتنێكی تازە وەرێبخرێت و هەردوولا ئەوەیان راگەیاندووە، كەهەموو ئەگەرو ئەڵتەرناتیڤەكانی داهاتووی نێوان یەكێتی و گۆڕان لەدژی پارتی و هیچ لایەنێك نابێت.\nئەم سیناریۆو ئەگەرانە كەزۆر واقعیی و لۆژیكین، یەكێكە لەباشترین ئەگەرەكانی چارەسەری قەیرانەكانی ناوخۆو داڕشتنی ستراتیژێكی واقیعی پڕ لەدونیابینی هەموو لایەك. كە بەرژەوەندییەكانی هەموو كەس و لایەكی لەبەرچاو گرتووە و رەنگە كۆمەڵگەی كوردستانیش لێی بەهرەمەند بێت وببێتە ئاڵوگۆڕێك لەكۆی هاوكێشە ساسییەكانی هەرێمی كوردستاندا.\nكۆی ئەم هەنگاو پرۆسەیە پێویستی بەكلتوری تۆلێرانس و لۆژیكی رێزگرتن لەمانیفێستی جەلالیزم و دەستگرتن بەمێژوو، قوربانی، شەهید، خەباتی شاخ و شارو گەشەپێدانی ئازادی و دیموكراسییەوە هەیە، كە هەموو، سەركردەكانی دەباشان و زەرگەتە خستویانەتە سەرشانیان.\nئەوەش سەد دەرسەدە، كە ئەم ئەركە نەك نامەحاڵ نییە، بگرە گەڕانەوەی رێزو ستایشە و لەبیركردنی هەموو قەیرانەكانی رابردووشە.\nتاكە هەنگاو و ڕەهەندیشە كە هەموو یەكێتییەكانی حەفتاكان تائێستا پشتگیری لێدەكەن و شادو مورتاحیان دەكات. واتا خاڵی كۆكی ناو ناكۆكییەكانەو ئەو دەمەش ئەم بۆچوونانە دەبنە واقیعی، كەزۆر دروستە هەموو لایەك، بەتایبەتی سەركردەكان دەزانن كە لەمكارە درەنگ كەوتوون، چونكە شارو شارۆچكەكان و گەڕەك و كۆڵانەكان، بەئاڵای رەنگاو ڕەنگ دەڕازێننەوەو هەموو لایەك پڕدەبێت لەبۆن و بەرامەی سەركەوتن.\nئەمەش سەرەتای، كۆتاییە چاوەڕوانكراوەكەیە…!


دروستكراوە لە بەروارى سێ شەممە, 18 تەمموز 2017 12:58\nبه‌سه‌رۆكایه‌تی به‌ڕێز دڵشاد پیرۆت سه‌رۆكی لیژنه وبه‌ئاماده‌بونی به‌ڕێزان ئه‌ندامانی لیژنه رۆژی دوو شه‌ممه به‌رواری 17ی 7ی 2017 لیژنه‌ی پرۆژه‌كان و پلاندانی ستراتیجی و وه‌به‌رهێنان و ئاوادانكردنه‌وه كۆبوونه‌وه‌ی خولاوی خۆی ئه‌نجام دا\nدرێژەی بابەت: لیژنه‌ی پرۆژه‌كان و ئاوادانكردنه‌وه جه‌خت له‌سه‌ر ئه‌وه ده‌كاته‌وه كه ناكرێت شوێنه...\nدروستكراوە لە بەروارى سێ شەممە, 18 تەمموز 2017 12:54\nلیژنه‌ی دامه‌زراندن له ئه‌نجومه‌نی پارێزگای كه‌ركوك رۆژی دوو شه‌ممه 17ی 7ی 2017 كۆبوونه‌وه‌ی خولای خۆی ئه‌نجام دا به‌سه‌رۆكایه‌تی توركان شكر سه‌رۆكی لیژنه\nدرێژەی بابەت: لیژنه‌ی دامه‌زراندن له ئه‌نجومه‌نی پارێزگای كه‌ركوك كۆبوونه‌وه‌وی خولای خۆی ئه‌نجام دا.\nدروستكراوە لە بەروارى دوو شەممە, 17 تەمموز 2017 13:55\nلیژنه‌ی نه‌وت و وزه وپیشه‌سازی له‌ئه‌نجومه‌نی پارێزگای كه‌ركوك رۆژی دوو شه‌ممه 17ی 7ی 2017 كۆبوونه‌وه‌ی خولاوی ئه‌نجام دا به‌سه‌رۆكایه‌تی ئه‌ندازیار ئه‌حمه‌د عه‌سكه‌ری سه‌رۆكی لیژنه و به‌ئاماده‌بوونی ئه‌ندامانی لیژنه\nدرێژەی بابەت: لیژنه‌ی نه‌وت و وزه وپیشه‌سازی له‌ئه‌نجومه‌نی پارێزگای كه‌ركوك كۆبوونه‌وه‌ی خولاوی خۆی ئه‌نجام دا.\nپەڕەى 14 لەکۆى 170 پەڕەدا


نزیك بە 3700 كچ و ژنی کوردی”ئێزیدی” هێشتاكە لە دەستی “داعش”دان – زاگرۆس پۆست\nماڵەوە / کوردستان / نزیك بە 3700 كچ و ژنی کوردی”ئێزیدی” هێشتاكە لە دەستی “داعش”دان\nنزیك بە 3700 كچ و ژنی کوردی”ئێزیدی” هێشتاكە لە دەستی “داعش”دان\nهه‌ینی 19 كانونی یه‌كه‌م 2014\tکوردستان, مافی مرۆڤ, هەواڵ 541 جار خوێنراوه‌ته‌وه\nلێژنەی داكۆكیكردن لە مافەكانی ژمان لە پەرلەمانی كوردستان راپۆرتێك لەسەر رەوشی ژنان لە كوردستان بۆ سەرۆكایەتی پەرلەمان بەرز كردەوە، كە تایبەتە بە كەیسی رفاندنی كچان و ژنانی ئێزدی لە لایەن داعشەوە.\nبەپێی راپۆرتی ئەو لێژنەیە، 4000 كچ و ژنی ئێزدی لەلایەن چەكدارانی داعشەوە لە ناوچەكانی شنگال و دەوروبەری رفێنراون و تاوەكو ئێستا تەنیا 343 رفێنراویان دەرباز بوون. بەو پێیەش تاوەكو ئێستا 3657 رفێنراو لەلای داعش ماون.\nدوای ئەوەی رۆژی 3ی ئاگۆستی ئەمساڵ چەكدارانی داعش هێرشیان كردە سەر قەزای شنگال و داگیریان كرد، بە هەزاران هاووڵاتی ئێزدی لەناو شنگال و دەوروبەری كەوتنە دەست داعش، بەشێكی زۆر لە پیاوە دەستگیركراوەكان گوللەباران كران و كچ و ژنەكانیشیان لەگەڵ خۆیان بردن.\nدوای پێنج رۆژ لە داگیركردنی شنگال لەلایەن داعش و بڵاوبوونەوەی هەواڵی بە بارمتەگرتنی هەزاران ژن و كچی ئێزدی، لێژنەی داكۆكیكردن لە مافەكانی ژنان لە پەرلەمانی كوردستان سەردانی ئەو ئێزدیانەی كرد، كە ئاوارەی دهۆك ببوون. ژمارەی ئەو كچە رفێنراوانە لە 4000 زیاترە. لێژنەكە دەڵێت لەو 343 ژنانەی رزگاركراون، ئەوان تاوەكو ئێستا چاویان بە 200 لەوانە كەوتووە و هاوكاری ماددی و مەعنەوییان كردوون.\nهەروەها بەپێی ئاماری بەڕێوەبەرایەتی گشتی بەرەنگاربوونەوەی توندوتیژی دژی ژنان لە هەرێمی كوردستان، لە سەرەتای ساڵی 2014ی زایینی تاوەكو كۆتایی مانگی 10 زیاتر لە 6000 حاڵەتی توندوتیژی دژی ژنان تۆمار كراوە، لەوانەش 27 ژن كوژراون، 37 ژن خۆیان كوشتووە، 177 ژن سووتاون و 76 ژن خۆیان سووتاندووە. هەروەها 112 ژنیش دەستدرێژییان كراوەتە سەر.


له بودجه‌ی ساڵی 2019ـی ئه‌مه‌ریكا بڕی 290 ملیۆن دۆلار بۆ هێزه‌كانی پێشمه‌رگه ته‌رخان كراوه\n25/5/2018 - 10:37\nپڕۆژه‌یاساكه له ئه‌نجوومه‌نی پیرانی ئه‌مریكا ده‌نگی له‌سه‌ر دەدرێت\nئه‌نجوومه‌نی نوێنه‌ر‌انی ئه‌مه‌ریكا پڕۆژه یاسای به‌رگری نیشتمانی بۆ ساڵی 2019 په‌سه‌ند كرد، كه له‌و پڕۆژه‌یه‌دا 290 ملیۆن دۆلار بۆ هێزی پێشمه‌رگه‌ی كوردستان بۆ هه‌مان ساڵ ته‌رخان كراوه.\nمیدیاكانی ئه‌مه‌ریكا بڵاویان كردووه‌ته‌وه كه به پێی ئه‌و پڕۆژه یاسایه هێزه‌كانی پێشمه‌رگه‌ی هه‌رێمی كوردستان هاوكاری گرنگیان پێشكه‌ش به ئه‌مریكا كردووه بۆ تێكشكاندن و به ته‌واوی له‌ناوبردنی داعش له عێراق و تاوەکو ئێستاش به‌رده‌وامن له‌و هاوكاریانه.\nهه‌ر به پێی پرۆژه یاساكه تێكشكاندنی ته‌واوی داعش گرنگه بۆ پاراستنی سه‌قامگیری و گیانی لێبوورده‌یی له عێراق به شێوه‌یه‌ك هه‌موو بیروباوه‌ڕ و تائیفه و نه‌ته‌وه‌یه‌ك پارێزراوبن و له‌ناو حكومه‌ت و له كۆمه‌ڵگای عێراقیدا جێگایان هه‌بێت.\nهه‌ر له ناوه‌رۆكی پڕۆژه یاساكه‌دا هاتووه، بۆ پشتیوانیكردنی ئۆپه‌راسیۆنه‌كانی دژی داعش و به هه‌ماهه‌نگی له‌گه‌ڵ حكومه‌تی ناوه‌ندی عێراق، پێویسته ئه‌مریكا بڕی 290 ملیۆن دۆلار بۆ هێزه‌كانی پێشمه‌رگه‌ی هه‌رێمی كوردستان دابین بكات بۆ ئه‌وه‌ی هێزه‌كانی پێشمه‌رگه هاوكارێكی كاریگه‌ری هێزه ئه‌منییه‌كانی عێراق و ئه‌مریكا و ئه‌ندامانی دیكه‌ی هاوپه‌یمانی نێوده‌وڵه‌تی بن، به مه‌به‌ستی به‌هێزكردنی ده‌ستكه‌وته‌كان و پاراستنی ناوچه‌كان له داعش و هاوكارانه‌كانیان، به‌و ئامانجه‌ی بۆ هه‌میشه ئه‌و رێكخراوه له عێراق له‌ناو ببرێن.\nبڕیاره له چه‌ند هه‌فته‌ی داهاتوودا، پڕۆژه‌یاساكه له ئه‌نجوومه‌نی پیرانی ئه‌مریكا ده‌نگی له‌سه‌ر بدرێت.


ماڵپەری فیردەوس | پەیامتان چییە بۆ ئەو خەڵکە پابەند بە ڕێنمایی حکومەت نابێت و دێنە دەرەوە؟\nسەردێری پرسیار:پەیامتان چییە بۆ ئەو خەڵکە پابەند بە ڕێنمایی حکومەت نابێت و دێنە دەرەوە؟\nبەرواری دانان :2020-03-24 کۆدی پرسیار:1864\nپرسیار: پەیامتان چییە بۆ ئەو خەڵکە پابەند بە ڕێنمایی حکومەت نابێت و دێنە دەرەوە؟\nوەڵام: زانایان دەڵێن تاعون سزایەکە خوای گەورە دەنێرێتە سەر کەسانێک بییەوێت سزای دەدات، وە دەیکاتە ڕەحمەت بۆ ئیمانداران، هەروەک فەرموودە لەسەری هاتووە.\nموسلمان دەبێت پابەند بێت بە ڕێنماییەکان و ئارام بگرێت، بۆ ئەوەی خۆی سەلامەت بێت و زیانیش بە خەڵک نەگەیەنێت.\nپێغه‌مبه‌ر صلى الله عليه وسلم ده‌فه‌رمووێت : (فليس مِن رَجُلٍ يَقَعَ الطاعونُ فيَمكُثُ في بَيتِه صابِرًا مُحتَسِبًا يَعلَمُ أنَّه لا يُصيبُه إلّا ما كَتَبَ اللهُ له إلّا كان له مِثلُ أجْرِ الشَّهيدِ) رواە أحمد (٢٦١٨٢)، قال شعيب الأرنؤوط: إسناده صحيح على شرط البخاري\nواتە: هیچ کەسێک نییە کاتێک طاعون ڕوودەدات لە ماڵەکەی خۆی بمێنێتەوە ئارامگر بێت و چاوەڕوانی پاداشت بێت، وە بزانێت هیچ شتێکی تووش نابێت تەنها ئەوە نەبێت کە خودا نوسیویەتی لەسەری ئیلا وەکو پاداشتی شەهدێکی بۆ هەیە.\nڕیوایەت هاتووە: (لە شارەکەی خۆی بمێنێتەوە ئارامگر بێت و چاوەڕوانی پاداشت بێت).\nسوده‌كانى ئه‌م فه‌رمووده‌يه:\n(١)پێغه‌مبه‌رى خوا صلى الله عليه وسلم ڕينمونيمان ده‌كات بۆ مانه‌وه له‌ماڵه‌وه، موسلمان دەبێت دەست بە وتەی پێغەمبەرەوە بگرێت بۆ ئەوەی ڕزگار بیت، چونکە دۆخەکە زۆر هەستیارە، مامۆستایی ئایینی و حوکمەت و هەموو کەسێکی عاقل لەگەڵ ئەوەن دەرمەچن و پابەند بن بە ڕێنماییەکان بۆچی پابەند نابیت؟!\n(٢) ئه‌و كاته‌ى له‌ماڵى خۆمانداين ئارامگربين و چاوه‌ڕاوانى پاداشت بين له‌په‌روه‌ردگارمان، پێغەمبەر صلی اللە علیە وسلم دەفەرمووێت: (الصبر ضیاء)، واتە: ئارام گرتن ڕووناکییە، وەسفی ئارام گرتنی کردووە بە ضیاء، چونکە ڕووناکییەکە گەرمایشی لەگەڵە، پێجەوانەی نور کە ڕووناکییە گەرمایی لەگەڵ نییە، واتە ئارام گرتن ناخۆشی لەگەڵە و گرانە بۆیە پاداشتێکی گەورەی بۆ دانراوە.\n(٣) بزانين هيچ شتێكمان تووش نابێت ته‌نها ئه‌وه نه‌بێت كه خودا نوسيویەتی له‌سه‌رمان، ئیماندار لەم ساتە وەختانەدا ئیمانی بەدیار دەکەوێت و لەم کاتەدا ئیمانی بە قەدەر بەدیار دەکەوێت تا چ ئاستێکە.\nعبدللەی کوڕی عومەرخوا لێی ڕازی بێت دەڵێت: (سوێند بەو کەسەی کە نەفسی کوڕی عومەری بەدەستە ئەگەر هەر یەکێ لەوان بەقەد کێوی ئوحد زیڕی هەبێت پاشان لە ڕێگای خوادا سەرفی بکات خودا لێیان قبوڵ ناکات، هەتا ئەو کاتەی ئیمان دەهێنن بە قەدەری خودا.)، پاشان\nابن عمر ئەو فەرموودەی کردە بەڵگە: (ئیمان ئەوەیە باوەڕت هەبیت بە خودا و فریشتەکان و پێغەمبەران و کتابەکان و ڕۆژی دوایی و بە قەدەر بە خەیرو بە شەڕیەوە).\nبەروبووم و سوودی ئیمان هێنان بە قەدەر بریتدیە لە:\nأ- ئیمان هێنان بە قەدەر لە تەواوی تەوحیدی پەروەردگاریەتی یە.\nب- پشت بەستن بەخوا بۆ ئیماندار دروست دەکات، چونکە هەموو شتێک لەژێر قەزا و قەدەری خوای گەورە دايه.\nت- خەم و خەفەت ناخوات لەوەی بەسەری هاتووە، چونکە دەزانێت لە خواوەیە و لە ڕەحم و حیكمەتی خوایە.\nث- مرۆڤ هۆکار دەگرێتەبەر، چونکە ئیمانی بە حیکمەتی خوای گەورە دەبێت هۆکاری بگرێتەبەر.\nج- ڕێگری لە مرۆڤ دەکات سەرسام بێت بە کردەوەی خۆی، بەڵکو سوپاسی خوای گەورە دەکات چونکە دەزانێت ئەمە منەتێکە خوای گەورە لەگەڵی کردووە.\nح- دڵت ئارام دەبێت و هەست بە خۆشی دەکەیت، چونکە هەر چیەک توشت بووەو و هاتووە بەسەرتا نەدەبوو توشت نەبێت و نەیەت بەسەرتدا،هەر چیەکیش کە توشت نەبوە و نە هاتوە بە سەرتدا، نەدەبوو توشت نەبێت و نەیەت بە سەرتدا.\nخ- وا لە ئیماندار دەکات بەردەوام بێت لەسەر گوێڕایەلی خوا، چونکە دەزانێت دڵی بەندە لەنێوان دوو پەنجەی خوای گەورە دايه.\n(٤) وره‌ى مرۆڤى باوه‌ڕدار به‌رز ده‌كاته‌وه و ڕزگارى ده‌كات له ترس و دله ڕاوكێ، چونكه نه‌خۆشى ناتوانێت هيچ زيانيك بگه‌يه‌نێت ئه‌گه‌ر خودا نه‌ی نووسی بێت، سوێند بەخوا ئەوەی خوای گەورە نووسیویەتی هەر ئەوە زیاتر نییە، گومانی باش بە خوای گەورە ببە بۆ ئەوەی ئاسوودە بیت.\n(٥) هه‌ركه‌سێك له‌ماله‌وه بمێنته‌وه - به‌مه‌رجيك ئارام گربێت و چاوه‌ڕوانى پاداشت بێت - وه‌كو كه‌سێكى شه‌هيد پاداشتى بۆ هه‌يه ئه‌گه‌ر به نه‌خۆشيه‌كه‌ش نه‌مرێت.\n(٦) لەم فەرموودەیە باسی پیاوی کردووە بەڵام مەبەست پێی تەنها پیاو نییە بەڵکو ئافرەتیش دەگرێتەوە. ئەگەر خەڵک پابەند نەبێت ئەگەری ڕوودانی کارەساتێکی گەورە هەیە هەروەک بەچاوی خۆمان ولاتە زل هێزەکان دەبینن چییان بەسەر هاتووە و تووشی چی بوون، بۆیە دەبێت ئاگادار بیت و نەبیتە هۆکاری دروست بوونی کارەسات.\nخەڵکانێکی زۆر ژیانیان لەسەر کارکردنی ڕۆژانەیە و هەژارن، لەم ساتەدا ئیش و کار نییە بۆیە دەبێت ئەمە چارەسەر بکرێت و ئاوڕ لەمانە بدرێتەوە، حکومەت و کاربەدەستەکان و دەولەمەندەکان و کەسانی مام ناوەند دەبێت ئاوڕ لەمانە بدەنەوە، ئەمڕۆ ڕۆژی خێرکردنە و مال ببەخشە پێش ئەوەی ڕۆژێک بێت کەس خێرت لێ وەرنەگرێت.


مەزارگەی نەبی یونس ئەم رەمەزانەش بە چۆڵەوانی بەڕێدەكات\nیەكێكە شوێنە ئایینی و گەشتیارییەكان داعش تەقاندیەوە\nKurdistan24 هه‌ولێر 09:56 2021/04/18\nعێراق نەبی یونس مەزارگە مووسڵ داعش\nK24 - مووسڵ\nمەزارگەی نەبی یونس یەکێكە لە شوێنە ئایینی و شوێنەوارەكانی شاری مووسڵ، کە داعش لە سەردەمی حوکمڕانییدا تەقاندیەوە و تائێستا مەزارگەکە نۆژەن نەکراوەتەوە. هاووڵاتییان داوا دەکەن پەلە بکرێت لە نۆژەنکردنەوە، قایمقامی مووسڵ دەڵێت ئەوان ویستیان نۆژەنی بکەنەوە، بەڵام وەقفی سوننی نۆژەنکردنەوەی ئەو مەزارگەیەی لە ئەستۆ گرت و تا ئێستاش هەنگاوی بۆ نۆژەنکردنەوەی نەناوە.\nعەبدولكه‌ریم زه‌نوون، یەكێكە لە نووسەرە دیارەكانی مووسڵ بە كوردستان24ی گوت: "نەبی یونس شوێنێكی ئایینی و گەشتاریشە، پێش داعش خەڵكی لە پارێزگاكانی دیكە سەردانیان دەكرد، بەڵام داعش وێرانی كرد، دوای داعشیش تائێستا بەمشێوەیە ماوەتەوە، زۆر بەڵێن دراون بۆ چاككردنەوە، بەڵام تائێستا ھیچ جێبەجێ نەكراوە".\nھاووڵاتییەكی دیكەی دانیشتووی مووسڵ بەناوی كەرار ساجد دەڵێ: "ماوەی چوار ساڵە نەبی یونس وێران كراوە، ھیچ گۆڕانكاریەكی بەسەردا نەھاتووە، ھەر شاند دێن و دەڕۆن، بێ خاوەنە و تەنانەت كارمەندانی شارەوانیش بۆ پاككردنەوە نایەنە نەبی یونس".\nزوهێر ئه‌لئه‌عره‌جى، قایمقامی مووسڵ بە كوردستان24ی راگەیاند: "حكومەتی خۆجێی مووسڵ بە فەرمی نووسراوێكی ئاراستەی وەقفی سونی كردووە، بۆ ئاوەدانكردنەوەی نەبی یونس، ئەوكاتە ھەندێك كەس دەیانویست نۆژەنی بكەنەوە، بەڵام وەقفی سونی رەتیكردەوە و چاككردنەوەیان خستە ئەستۆخۆ و تائێستاش چاك نەكراوەتەوە، لە راستیدا جێگەی شەرمەزارییە نەبی یونس نۆژەن نەكراوەتەوە".\nمێژووی مەزارگەی نەبی یونس دەگەڕێتەوە بۆ ساڵی 138 كۆچی، لە 24/7/2014 داعش مەزارگەكەی تەقاندەوە و ساڵی 2017 نەبی یونس لە دەستی داعش رزگاركرا.


فەرماندەیەكی ئەمریكی ڕایگەیاندووە، ئێران بەردەوامە لە تێكدانی بارودۆخی ڕۆژهەڵاتی ناوەڕاست ئاماژە بەوەشدەكات، وڵاتەكەی بەرگریی موشەكی بۆ وڵاتانی كەنداو دابین دەكات.\nكینیس ماكێنزی، فەرماندەی فەرماندەیی ناوەندی ئەمریكا ڕایگەیاندووە، “هێزەكانی وڵاتەكەی كار دەكات بۆ ئەوەی بەرگریی موشەكی بۆ وڵاتانی كەنداو دابین بكات، بە مەبەستی جێگیركردنی ئاسایشی ناوچەكە و پارێزگاری كردن لە گەڕان و دەرهێنانی نەوت”.\nفەرماندەی فەرماندەیی ناوەندی ئەمریكا ئەوەشی خستوەتەڕوو، ئێران بەردەوامە لە تێكدانی بارودۆخی ناوچەكانی ڕۆژهەڵاتی ناوەڕاست.\nلەبارەی داعش-ەوە ئەوەشی وتووە، “هێشتا نزیكەی 10 هەزار چەكداری داعش لە سوریا و عێراق بوونیان هەیە، بۆ چەندین نەوەی دیكەش شەڕ لە دژی ئەو ڕێكخراوە بەردەوام دەبێت”.\nئەو وتانەی فەرماندە ئەمریكییەكە، هاوكاتی ئەو ئاڵۆزییە زۆرەی نێوان ئەمریكا و ئێران-ە، ئەمڕۆش ئەمریكا ڕایگەیاند، پاكێجێكی سزای داراییان بۆ ئێران ئامادە كردووە.\nئێران وەڵامی بایدنی دایەوە “بڕوامان بە كردار هەیە نەك قسەكردن”\nسەبارەت بە پابەندبوونی بە ڕێككەوتنی ئەتۆمییەوە، ئێران وەڵامی وتەكانی بایدنی دایەوە و وتەبێژی وەزارەتی دەرەوەی ئەو وڵاتە دەڵێت،…\nوەزیری نەوتی ئێران ڕایدەگەیەنێت، گەمارۆكانی ئەمریكا بووەتەهۆی بێبەشبوونی وڵاتەكەی لە زیاتر لە 100 ملیار دۆلاری داهاتی نەوت. جەواد…


ڕێکخراوی دۆر: هەناردەی نەوتی هەرێم 44.58% کەمیکردووە | ROJnews\nڕێکخراوی دۆر: هەناردەی نەوتی هەرێم 44.58% کەمیکردووە\nشەممە, 9 يون 2018 - 10:52\nبەگوێرەی ڕاپۆرتێکی ڕێکخراوی دۆر، لەماوەی 5 مانگی ڕابردوو بەراورد بە 5 مانگی یەکەمی ساڵی 2017، هەرێمی کوردستان زیانێکی زۆری لە داهات و هەناردەی نەوت بەرکەوتووە، بەجۆرێک هەرێمی کوردستان 44.58% کۆی بەرهەمی لەدەستداوە.\nئەمڕۆ، ڕێکخراوی دۆر بۆ زانیاریی نەوتی هەرێمی کوردستان، نوێترین ڕاپۆرتی خۆی بڵاوکردەوە لەژێر ناوی (هەناردە و داهاتی نەوت لەبەردەم ڕۆشناییدا)، کە ڕاپۆرتێکی بەراوردکارییە لەلایەن شارەزای کەرتی نەوت و ڕۆژنامەوانی ئابوری بیلال سەعید ئامادەکراوە.\nبەپێی ڕاپۆرتەکە، هەناردەی نەوتی هەرێمی کوردستان لە ماوەی پێنج مانگی ساڵی 2018 بەراورد بە پێنج مانگی ساڵی 2017، کەمبوونەوەیەکی بەرچاوی بەخۆیەوە تۆمارکردووە، بەڕادەیەک ئاستی هەناردەی نەوت لە 82 ملیۆن و 722هەزار و 121 بەرمیل لەساڵی 2017ەوە بۆ 45 ملیۆن و 845 هەزار و319 بەرمیل لە ساڵی 2018 دابەزیوە، واتە ئاستی کەمبوونەوەی هەناردەی نەوت بەرێژەی 44.58% بووە.\nهەروەها، تێکڕای ڕۆژانەی هەناردەی نەوت لەماوەی 5 مانگی ڕابردووی ساڵی 2017 دەکاتە 560 هەزار و 396 بەرمیل نەوتی ڕۆژانە، بەڵام تێکڕای هەناردەی رۆژانەی نەوتی باشوری کوردستان لە ماوەی 5 مانگی ڕابردووی ساڵی 2018 دەکاتە 256 هەزار و 706 بەرمیل نەوت، بەڕێژە دەکاتە 53.79% کۆی گشتی هەناردەی گشتیی کەمیکردووە.\nئەوەش هاتووە: لە ئەنجامی بەرزبوونەوەی نرخی نەوت، داهاتی نەوتی هەرێمی کوردستان بەراورد بەڕێژەی کەمبوونەوەی هەناردەی نەوتی باشوری کوردستان زیادییکردووە، بەڵام بەراورد بە کۆی گشتی هەناردە و داهاتی نەوت لە ساڵی 2018 بەراورد بە ساڵی 2017 بەڕێژەیەکی بەرچاو کەمیکردووە کە دەکاتە 765 ملیۆن و 132هەزار و 333دۆلار.\nبیلال سەعید ڕۆژنامەنوسی ئابوریی و ئامادەکاری ڕاپۆرتی (هەناردە و داهاتی نەوت لەبەردەم ڕۆشنایدا) لەبارەی ڕاپۆرتەکەوە لە لیدوانێکی ڕۆژانامەوانییدا ڕایگەیاندووە: بەرزبونەوەی نرخی نەوت کەمێک لەزیانەکەی هەرێمی قەرەبووکردووەتەوە.\nبیلال سەعید، لەبارەی هۆکاری دابەزینی هەناردە و داهاتی نەوتەوە روونیکردووەتەوە: ڕووداوەکانی 16ی ئۆکتۆبەر و لەدەستدانی هەردوو کێڵگەی بای حەسەن و هاڤانا هۆکاری سەرەکیی دابەزینی داهاتی نەوتی هەرێمە و دەشڵێت:"حکومەتی هەرێمی کوردستان گرنگە ڕێگای بەغداد بگرێتە بەر ڕێککەوتن بکات لەگەڵ حکومەتی ناوەندیی بۆ ئەوەی چیدی کەرتی نەوت توشی هیچ جۆرە تەوژمێک نەبێت لەوبارەیەوە".


ئاژانسی ده نگو باسی کوردستان: هەر کەساێک باوەڕێ بە پێکەوەژیان هەبێت لە گەڵ عەرەب و فارس و تورکدا بێگومان تابوری پێنجەم و جاشە. هەرکسێک خۆی بەموسڵمان بزانێت عەرەبە بە دڵنیاییەوە عەرەبەکان هەموو موسڵمانانی دنیا بە خزمەتکاری خۆیان دەزانن.\nهەر کەساێک باوەڕێ بە پێکەوەژیان هەبێت لە گەڵ عەرەب و فارس و تورکدا بێگومان تابوری پێنجەم و جاشە. هەرکسێک خۆی بەموسڵمان بزانێت عەرەبە بە دڵنیاییەوە عەرەبەکان هەموو موسڵمانانی دنیا بە خزمەتکاری خۆیان دەزانن.\nله لایه‌ن ئاژانسی ده نگو باسی کوردستان ajansknews kl. ۷/۱۴/۱۳۹۳ ۱۱:۳۷:۰۰ قبل‌ازظهر\nجووڵەی چەكداریی رۆژهەڵاتی كوردستان چاوی لەپشتگیریی...


كەشناسی هەرێم: گەرمای هاوین كۆتایی هاتووە - تۆڕی میدیایی خەڵک\nكەشناسی هەرێم: گەرمای هاوین كۆتایی هاتووە\nوتەبێژی بەڕێوەبەرایەتی گشتی كەشناسی و بومەلەرزەزانی هەرێمی كوردستان ڕایدەگەیەنێت، لە سبەینێوە بەشێوەیەكی بەرچاو پلەی گەرما دادەبەزێت.\nئەژی چەتۆ، وتەبێژی بەڕێوەبەرایەتی گشتی كەشناسی و بومەلەرزەزانی هەرێمی كوردستان ئەمڕۆ پێنج شەممە 2/9/2021 ڕایگەیاند، سبەینێ هەینی پلەی گەرما چوار بۆ پێنج پلە دادەبەزێت.\nئەژی چەتۆ وتیشی، دابەزینی پلەی گەرما بەشێوەیەك دەبێت كە هەموو كەسێك هەست بە گۆڕانی كەشوهەوا دەكات.\nوتەبێژی بەڕێوەبەرایەتی گشتی كەشناسی و بومەلەرزەزانی هەرێمی كوردستان باسی لەوەشكرد، گەرمای چەند ڕۆژی ڕابردوو “نائاسایی” بووە و وتیشی، تا 9ـی ئەم مانگە پلەی گەرما لە نزمیدا دەمێنێتەوە و دواتریش بەڕێژەیەكی ئەوتۆ بەرزنابێتەوە.\nئەژی چەتۆ ئاماژەی بەوەشكرد، بەهۆی گۆڕانكارییەكانی كەشوهەواوە “ئەستەمە” بتوانرێت پێشبینی دوورمەودای كەشوهەوا بكرێت، “بەڵام بەهەموو پێوەرێك هاوین و گەرمای هاوین كۆتایی هاتووە.”\n٩ نیشانە کە دەری دەخات توشی (چەندێتی کەسێتی) بوویت\nسلێمانی – نزار جەزا ژمارەیەك مامۆستا لەتۆڕەكۆمەڵایەتییەكانەوە داوادەكەن، ڕۆژی شەممە بكرێتە پشوو، لەبەرامبەردا بەڕێوەبەری قوتابخانەیەك…\nخەڵك- وەزارەتی تەندروستی هەرێم ئاماریی تووشبوون و مردن بە كۆرۆنا و چاكبوونەوە لە پەتاكە لەماوەی 24 كاتژمێری ڕابردوودا ڕادەگەیەنێت و ژمارەی…\nقوباد تاڵەبانی: دەبێت حكومەت و كەرتی تایبەت هەماهەنگی بكەن بۆ داڕشتنی پلانی ژینگەیی\nخەڵك- جێگری سەرۆكی ئەنجومەنی وەزیرانی هەرێم ڕایدەگەیەنێت، دەبێ لایەنە پەیوەندیدارەكانی حكومەت و كەرتی تایبەت هەماهەنگی بكەن بۆ داڕشتنی پلانی…\nناڕازییەكانی عێراق بەڵگەی ساختەكارییان نییە\nخەڵك- چاودێرێكی سیاسی ڕایدەگەیەنێت، لەنێو دەنگە ناڕازییەكانی عێراق تەنها عامری مەترسییە، ئەویش بە پۆست ڕازی دەكەن. (زیاتر…)\nکۆنفرانسی وەبەرهێان و بازرگانی نێوان تورکیا و هەرێم و عێراق دەستی پێکرد\nخەڵک لە شاری ئیزمیری تورکیا، ئەمڕۆ سێ شەمە، پێنجەمین کۆنفرانسی وەبەرهێان و بازرگانی نێوان تورکیا و عێراق، بە بەشداری وەزیری بازرگانی تورکیا و…\n09 تشرینی یەکەم 2021 1.00 pm\nخەڵك- بەڕێوەبەرایەتی ناحیەی وارماوە لە قەزای شارەزوور ئاگاداری ئەو هاووڵاتیانە دەكاتەوە، كە مامەڵەی پسووڵەی…\n29 ئاب 2021 8.58 am\nخەڵك- سەرۆك كۆماری فەڕەنسا دوای بەشداریكردنی لە كۆبوونەوەی لوتكە لە بەغدا سەردانی هەولێری كرد و لەلایەن نێچیرڤان…\n25 تشرینی دووهەم 2021 9.01 am\nخەڵك- سەرۆك وەزیرانی عێراق ڕایدەگەیەنێت، خۆپیشاندانەكانی هەرێمی كوردستان و بەتایبەت شاری سلێمانی پێویستی بە…